William Faulkner - Hotsa eta ardaila\nHitz egidazu Hegoalderi buruz. Nolakoa da? Zer egiten du han jendeak? Zergatik bizi dira han? Zergatik bizi dira, hitz batean? (Absalom, Absalom!)\n«Idazle amerikar guztiei begiratu, eta Faulknerren bizitza iruditzen zaigu misteriotsuena», idatzi zuen behin Raymond Queneauk, eta arrazoiz agian, zeren denbora askoan gaizki ezagutua izan baita Absalom, Absalom, Santutegia eta gure Hotsa eta Ardaila honen egilearen bizitza. Izanez ere, idazleak ez zuen gogoko bere bizitzari buruz hitz egitea, eta inork hartara behartu ezkero nahastu egiten zuen benetan bizi izandakoa eta bere asmaketa hutsa zena. Kazetarien aurrean, kasu, noizbait edukitako lanpostuak sekula egin gabeko lanekin batera aipatzen zituen, eta, umoretsu, putetxe bat zuzentzeko lana eskaini berria ziotela ere aitortu zuen Jean Stein kazetari eta lagunaren aurrean; «sekula eskaini zioten lanik onena» zela gehituz gainera. Portaera hau ez zen ordea lan kontuetan bukatzen, eta badira bere bizitzako zenbait pasadizo ospetsu —biografia askotan aipatuak— putetxeko kontu hura bezain oinarri gabeak direnak. Bere gerrako zauriarena, adibidez. Lehenengo mundu gerratearen bukaeran, Faulkner gaztea —hogeita bat urte zituen orduan— herrenka itzuli omen zen Oxford bere herrira, esanez berak pilotatzen zuen aeroplanoak Frantziako soro batean bukatu zuela bataila baten erdian. Baina, herrian laster jakin zenez, Faulknerrek ez zuen inongo batailatan parte hartzeko aukerarik izan, zeren Gerra Handia bera artean The British Royal Flying Corps delakoaren pilotu-eskolan zegoela bukatu baitzen. Guztiarekin, Faulknerrek bizitza osoan mantendu zuen gerrako zauriaren kontu hura.\nEz zen, bada, bere bizitzaren xehetasunak eman-zale eta imajinatu ere egin dezakegu puritanismo estuan hazitako mississippiar haren ezkutatzeko nahi horren arrazoia. Begiratuko zion bere pilotu karreran egin zuen bide motzari, begiratuko zien bizitza sentimentalean egindako estropezuei edota diru aldetik ere urte askotan ezagututako larritasunei... eta bere begiek ikusten zutena ez zitzaion beharbada inori kontatzeko modukoa irudituko. Ezkutatzen hasita, bere ofizioa ere ezkutatzen zuen ahal zuen guztietan: «Ni ez naiz idazlea, ni nekazaria naiz!», deklaratzen omen zuen Nobel Saria jaso eta gero ere.\nDena dela, Faulknerren biografian bada atal bat aski ezaguna, hain zuzen bere haurtzaroa, eta horrekin batera bere jatorria —bere odola, idazlearentzat hainbesteko garrantzia zuen hitzarekin esateko. Aipa ditzagun, azaletik bada ere, atal horretako datu bat edo beste, idazlearen bizitza eta obra markatu zutenak.\nWilliam Faulkner Estatu Batuetako Hegoaldean jaio zen, New Albany izeneko herrian, Mississippin, 1897. urtean; «Hegoalde bentzutuan», The Unvanquished-eko pertsonaia baten hitzekin esanda. Zaharrena izan zen lau anaien artean, eta berak bost urte zituela familia Oxfordera joan zen bizitzera, Lafayette konderriko herri nagusira. Baso handiek inguratzen zuten herri hura, eta lau anaiak maiz barruratzen ziren bai baso haietara, eta bai Yokona edo Yokonapatafa izenaz ezagutzen zen ibai hartaraino ere. Denborarekin leku guzti haiek Faulknerren nobela eta ipuinetara pasako ziren: Oxford Jefferson bezala, Lafayette eta Yokonapatafa berriz, Yoknapatawpha-ko konderri bezala.\nEhiztari trebea izan zen gaztetatik, baina eskola, aldiz, ez zuen gustukoa izan, eta batxilergoa ere bukatu gabe utzi zuen. Eskolara joan ordez, plazarako bidea hartu eta hantxe bildutako zaharrei gerrako kontuak —Gerra Zibilekoak— entzuten egoten zen. Edo bestela, etxean gelditu eta orduak pasatzen zituen irakurtzen: Shakespeare, Dickens, Balzac, Conrad... eta baita bere jaioterriari buruzko historia liburuak ere. Sukaldean esertzen zenean, berriz, etxeko zerbitzari beltzei entzutea gustatzen zitzaion, esklabotza garaiko kontuak, gerra edo Ku Klux Klan-i buruzkoak. Kontu guztiak entzuten zituen adi, eta adiago bere familiarenak, Faulkner-tarrenak. Istorio haietan, pertsonaia bat nagusitzen zen besteen gainetik: William Clark Faulkner, Falkner edo Faulkner koronela, idazlearen birraitona. Koronel zahar hura, militar eta politikaria ez ezik, trenbidearen eraikitzaile izana zen, eta baita zenbait liburu arrakastatsuren idazlea ere. Bere aspaldiko kide batek kale erdian hil zuenerako Estatuko Parlamentaria zen, eta heroien estatusa zeukan Lafayetteko jendearen artean. Faulkner-tarren etxean behin eta berriz gogoratzen ziren koronel zaharraren balentriak, denborarekin, idazleak gerora aitortuko zuenez, borobilduz eta edertuz joandakoak... Baina aspaldiko kontuak ziren haiek, zeren gerra ondorenean Hegoalde osoak ezagutu zuen gainbeherak —idazlearen gai nagusietako bat den gainbehera horrek— ukitua baitzuen Faulkner-tarren familia ere. Idazlearen aitak, hainbat lanpostuetatik pasa eta gero, Oxforden bertan kokatutako Mississippiko Unibertsitatean ofizinista soil bezala bukatu zuen.\nLehenengo liburua, The Marble Faun izeneko poema bilduma, 1924an argitaratu zuen, arrakasta eskasarekin. Gero beste bi nobelek ikusi zuten argia, Soldier's Pay (1926) eta Mosquitoes (1927) izenekoak, kritiko bat edo besteren oniritzia jaso zutenak, baina ia batere saldu ez zirenak. Sartoris bere ondorengo nobelak, berriz, eta nahiz besteak bezain gutxi zabaldu, garrantzi berezia du Faulknerren nobelagintzan, berak ematen baitio hasiera Yoknapatawpha konderrian kokatutako nobela eta ipuinen sailari. Nobela hura abiapuntua izan zen, bere maisu eta lagun Sherwood Andersonek eskatzen zion zentzuan: «Abiapuntu bat aukeratu behar da; gero, denborarekin, ofizioa ikasiz joango zara...Tokiak berdin dio, baldin eta haren oroitzapena gorde baduzu eta hartaz lotsatzen ez bazara... Herri txiki batekoa zara, zure jatorri den Mississippiko txoko txiki hura besterik ez duzu ezagutzen. Baina hori ere ederki baliatuko zaizu».\nIdazleak berak egindako mapen arabera, «seilu bat adinako jaioterri» hartatik sortutako Yoknapatawpha konderria 2400 milia karratuko lurralde imajinarioa da, 15.611 biztanle imajinario dituena (6.298 Zuri, 9.313 Beltz). Ondorengo urteetan argitaratuko dituen nobela eta ipuinetan, biztanle horietatik berrehun baino gehiagori emango die izena, bizitza, nortasuna. «Neuretzako kosmos bat asmatu dut», dio konderriko «jaun eta jabe bakarrak» —bere mapa haietan Faulknerrek erabiltzen zuen formulaz esateko. Obraz obra, puzzle baten puskak batzen dituenak bezala, idazlea bere kosmos partikular hori osatuz joango da. Nobela batean ezagututako pertsonaiak beste nobeletan ere aurkituko ditu irakurleak, gehienetan beren bizitzaren beste etapa batean, gazteago edo zaharrago. Eta obren arteko harremana hain da estua non, batzuetan, zenbait aipamen ulertezinak diren ez badira egilearen beste testuak ezagutzen. Adibide on bat daukagu Hotsa eta Ardaila nobelan bertan. Benjyren bakarrizketan etxe ondoko zanga batean dauden Nancy izeneko norbaiten hezurrak aipatzen dira. Ez dakigu nor den Nancy delako hori, eta ematen zaigun datu bakarra horixe da, bere hezurrak zanga batean botata daudela. That Evening Sun izeneko ipuina irakurri behar aipamena ulertzeko. Ipuin zoragarri horretan Nancy izeneko zerbitzari beltzaren beldurra, izua, erakusten zaigu, etxe ondoko zangan gizon bat gordeta dagoela uste baitu, bera hiltzera etortzeko momentu aproposaren zain.\nHit zen arte, 1962an, Yoknapatawphan kokatutako hamalau nobela idatzi zituen Faulknerrek. Denborarekin, bere obretan azaltzen diren Zuri eta Beltzen ahotsak, azaltzen diren gaizkile, ero, hildako, sheriff, predikari, puta eta beste hainbat eta hainbat pertsonaia, Hegoaldeko sinbolotzat hartuak izango dira; Yoknapatawpha mitiko hartako istorioak, berriz, Hegoalde Sakonaren parabolatzat. Faulknerri dagokionez, beti gordeko du ohorezko postua ingelesez idatzi duten literaturagileen artean.\nEsan bezala Sartoris-ekin ere ez zuen Faulknerrek bere irakurlegoa sendotzerik lortu, eta hala, bere ordura arteko obren harrera eskasa zela eta, aurrerantzean bere plazer hutserako idaztea erabaki omen zuen publikoa, argitaletxeak eta salmentak kontutan hartu gabe. Eta emaitza Hotsa eta Ardaila izan zen, askorentzat, eta Faulknerrentzat berarentzat, idatzi zuen nobelarik onena.\nHonela azaldu zuen Hotsa eta Ardaila-ren sorrera elkarrizketa batean:\n«Buruan neukan irudi batekin hasi zen. Ez nuen ordu hartan konprenitu sinbolikoa zela. Irudia udare batera igotako neskato baten azpiko galtzatxo lokaztuena zen. Han gora igota, leihotik bere amonaren hileta ikusi eta gertatzen ari zenaren berri eman ziezaiekeen behean zeuden bere anaiei. Nortzuk ziren eta zertan ari ziren eta neskatoaren galtzatxoak nola zikindu ziren azaldu nuenerako, hura dena ipuin batean sartzea ezinezkoa izango zela eta liburu bat izan beharko zuela konprenitu nuen... Ume idiota baten begien bitartez hasia nuen kontaketa, efikazagoa izango zela iruditzen baitzitzaidan baldin eta, gertatzen zena bai, baina zergatia ezagutzen ez zuen norbaitek kontatzen bazuen. Baina horrekin ez nuela istorioa kontatu ikusi nuen. Berriro kontatzen salatu nintzen, istorio bera beste anaia baten begietatik. Hura ere ez zen nahikoa. Hirugarren aldiz kontatu nuen hirugarren anaiaren begien bitartez. Hura ere ez zen nahikoa. Orduan puska guztiak biltzen eta hutsuneak betetzen saiatu nintzen ni neu kontalari bihurtuz.»\nThe Sound and the Fury titulua jarri zion nobelari Macbeth-en ematen zaigun bizitzaren definizio ezagun hura gogoan hartuta: «It is a tale told by an idiot, full of sound and fury, signifying nothing». «Idiota batek kontatutako istorioa da, hots eta ardailez betea, esanahirik gabea». Titulu egokia, jaiotzez inuzentea den Benjyren bakarrizketarekin hasten den nobelarentzat.\nGarai batean izan zuen handitasunaren oroitzapenarekin bizi den Mississippiko familia baten gainbehera kontatzen du nobelak. Aita, Mr Compson, gizon inteligente baina ahula da, bere nihilismoarentzat irteera alkoholean bilatzen duena. Ama berriz, Mrs Compson, andre berekoi eta neurotikoa; bere kexa-jarioak nobela guztia zeharkatzen du. Ez bata ez bestea ez dira seme-alabei maitasunik eskaintzeko gauza. Eta lau umeek ahal duten bezala konpondu beharko dute, babesik gabe, Dickensen nobeletan azaltzen zaizkigun ume abandonatu horiek bezala. Baina gala horrela laburtuz ez da asko esaten nobelaz. Zeren azken batean Hotsa eta Ardaila-k, istorio baten aurrean baino areago, istorio bat kontatzeko ahaleginaren aurrean jartzen baikaitu. Hiru anaien bakarrizketen bidez kontatzen da aurrena, eta gero gertaerak kanpotik ikusten dituen kontalari baten bitartez. Istorio berdina, beraz, lau aldiz kontatzen zaigu, kontalari bakoitzaren nortasun eta jarrera desberdinak xehetasunak gehitzen dizkiolarik, egiazko istorioa behin betirako ezagutzea ezinezkoa balitz bezala.\nNobelaren lehen orrialdeak irakurtzea aski zaio irakurleari Faulknerrek bere istorioa kontatzeko aukeratu duen teknikaren bitxitasunaz ohartzeko. Idazleak esaten zuen ez zela bere asmoa tour de force bat egitea izan, baizik eta horrela osatu zela liburua bere aurrean. Bitxitasun horretan, denboraren, edo hobeto esanda, orden kronologikoaren haustura da gauzarik nabarmenena. J.P. Sartrek idatzi zuen bezala: «Faulknerren mundu ikuspegia, kotxe ireki batean eserita atzerantz begiratzen duen gizonaren ikuspegiarekin aldera daiteke. Momenturo, formarik gabeko errainuak, bristadak, dardarizo emeak eta argi pusketak sortzen dira bere alde batean eta bestean, eta soilik geroago, perspektiba pixka bat hartutakoan, bihurtzen dira zuhaitz eta gizon eta kotxe».\nNobelaren lehen atalak 1928ko apirilaren 7ko fetxa darama (larunbat santua), bigarrenak 1910eko ekainaren 2koa (Corpus Christi eguna), hirugarrenak 1928ko apirilaren 6koa (ostiral santua) eta laugarrenak 1928ko apirilaren 8koa (Pazko eguna).\nBenjyren bakarrizketarekin hasten da liburua. Lehenengo sekuentzia nobelako presenteari dagokio: Benjy eta Luster errekarantz doaz, han Lusterrek golfeko bolaren bat aurkitzea espero du-eta. Baina bidean, makurtu eta hesi bat pasa beharra daukate, eta Benjy iltze batekin trabatzen da. Horrek Benjyren haurtzaroko pasadizo batera garamatza, arreba Caddyrekin zihoala, hesia pasatzerakoan iltzearekin trabatu zen beste aldi hartara. Kasu horretan iltzea da, ideien asoziazioa dela-eta, pasadizo batetik, garai batetik, beste batera garamatzana; beste kasu batean hotza edo sua edo hesi bat izango da. Letra arruntetik makurtuetara pasatuz bereizten dira testuan garai batetik besterako jauzi horiek, nahiz Faulknerrek, hasiera batean, garai bakoitza kolore desberdin batez inprimatzeko asmoa izan zuen, irakurlearen lana errazteko. Letra aldaketak beste funtzio bat ere izan dezake, hain zuzen elkarrizketa baten barruan ematen den beste elkarrizketa markatzea. Nolanahi ere, testuan marka horiek azaltzen badira ere, Benjyren buruan ez dira iraganekoak eta orainaldikoak bereizten; idiotaren buruak ez du kronologia bezalako sofistikazioen berririk. Berarentzat dena da presentea, eta beste garai batean bizi izandakoak, gogoratu baino gehiago, berriro bizitzen ditu. Interpretatu gabe, erabateko objetibotasun eta neutraltasunez erreproduzitzen ditu bere bizitzako uneak. Hasieran nekeza gerta dakioke irakurleari Benjyren hitz-jarioan sartzea, baina, orrialde gutxi batzuk irakurri orduko, Benjyren buruan flashak bezala pizten diren bizipenak horrenbeste ere ez direla ikusiko du. Bat edo beste ahaztuko bazaigu ere, hauek dira lehenengo atal honetan kontatzen diren gertaerak: Amama hiltzen da, Benjyk 3 urte ditu; izena aldatzen diote, 5 urte; Caddyren ezkontza, 14 urte; neskato bat bortxatzeko ahalegina egin eta zikiratu egiten dute, 15 urte; Quentinen heriotza; bere aitaren heriotza; kanposantura egindako bisita; pasadizoaren eguna, presentea, Benjyk 33 urte ditu.\nBigarren atalean Quentinen bakarrizketan sartzen gara. «Zeren Aitak esan zuen erlojuek denbora akabatzen dutela», dio Quentinek halako batean. «Esan zuen hilda dagoela erruberatxoek tikitakatzen duten bitartean; soilik erlojua gelditutakoan hasten da denbora bizitzen». Bere kontaketaren hasieran, denbora konjuratu nahian, Quentinek erlojua puskatuko du, eta hartara bere denbora ere, Benjyrena bezala, erlojurik gabekoa izango da. Baina Quentinek Benjyk baino askoz sintaxi konplexuagoan biltzen du bere esperientzia. Hitzaldi baten ondoren, atal honetan azaltzen diren puntuaziorik gabeko esaldi luze horien arrazoia galdetu omen zion estudiante batek Faulknerri. Berarentzat gizona bizi izan duen guztiaren batuketa zela esanez erantzun zuen idazleak.»...gizona, istorio bateko pertsonaia akzioaren edozein momentutan, ez da soilik gizon hori une horretan dena, baizik eta den bezalakoa egin duen guztia, eta esaldi luzea bere lehena eta agian bere geroa ere zerbait egiten duen une horretan sartzeko ahalegina da». Denboraren obsesioak Quentinen bakarrizketa guztia zeharkatzen du, suizidioaren ideiarekin batera, eta baita bere arreba Caddyrekin sekula bete gabeko inzestuaren ideiarekin batera ere.\n«Behin puta izan dena beti puta, ni horretan nago». Esaldi horrekin hasten da hirugarren atala, Jasonen bakarrizketa. Pertsonaia arrunta da Jason, prosaikoa, berekoia, diru-gosea. Hizkuntza zuzen eta bortitzean emango digu gertaerei buruz duen ikuspegia. Bere hitzei mesprezioa darie eta ez da bere mihiaren eztenetik libratzen denik, ez aita eta ama, ez anaiak, ez iloba Quentin, ez etxeko zerbitzari beltzak... Baina batez ere bere arreba Caddygana zuzenduko du bere amorrazioa eta bilaukeria.\nLaugarren atalean, azkenik, kontalari batek hirugarren pertsonan kontatzen dizkigu gertaerak. Teknika aldetik hau da atalik konbentzionalena. Azkenean, irakurleak jadanik ezagunak dituen pertsonaien fisikoa ikusteko aukera izango du, orain deskribatzen baitzaizkigu aurreneko aldiz. Aipagarria da Dilseyk, mammy beltzaren pertsonaiak, atal honetan hartzen duen gorputza eta indarra. «Hasiera ikusi dut, eta orain azkena ikusten dut», dio, Compsondarrak behin izandakoaren, eta orain direnaren lekukoak. Eta hondamendiaren aurrean, bera izango da, gosaria koordinatzerakoan erakusten duen sasoiarekin, guztien gainetik digante batek bezala zutik iraungo duen bakarra. Erotasun eta gorrotozko istorio honetan, berak bakarrik hartzen du bera une batez gelditu, eta Benjyren burua laztantzeko.\nBehin bere «emakume ideiala» deskribatzeko eskatu omen zioten Faulknerri. «Ezingo nuke ilearen edo begien kolorearen arabera deskribatu», erantzun omen zuen, «zeren behin deskribatu ezkero, desegin egingo bailitzateke, nolabait.» Hotsa eta Ardaila-n ere bada emakume bat, nobelako pertsonaia nagusia segur aski, Caddy, sekula deskribatzen ez dena. Hiru anaien bakarrizketek arreba Caddyren inguruan dihardute, baina beste norbaiten begien bitartez ikusten dugu beti, bere anaien oroitzapenean bakarrik bizi da. Idazleak ez digu bere ilearen eta begien kolorea esaten, eta ez dio gertaerei buruz duen ikuspegia emateko aukerarik uzten ere, hori egin ezkero, berarentzat bere pertsonaiarik ederrena zenak, bere «bihotzeko kuttunak» —hitz horiekin aipatzen baitzuen Faulknerrek— xarma guztia galtzeko arriskua balu bezala.\nNobelaren lehen sekuentziarekin hasi orduko, irakurle nagiak etsi ere egin lezake inolako aurkezpenik gabe aipatzen zaizkion pertsonaia horiek nortzuk diren, elkarren artean zer harreman duten, asmatu ezinik. Berarentzat da, irakurle nagi horrentzat, pertsonaiei buruzko azken azalpen hau... Alde batetik zuriak daude, Compson-Bascomb familiakoak, hiru belaunaldi hartzen dituztelarik: Jason Compson eta bere emazte Caroline Bascomb (edo Cahline); horien alaba Caddy (edo Candace) eta hiru semeak, Quentin, Jason eta Maury (geroago Benjy, izena aldatuko baitiote, idiota batek bere Osaba Mauryren izen bera izan ez dezan); azkenik Quentin, Caddyren alaba. Beste aldetik beltzak, hiru belaunaldi hartuz beraiek ere: Dilsey eta bere senar Roskus; horien umeak, Versh, T.P. eta Frony; eta azkenik Luster, Fronyren semea. Bi Jason daude, beraz, aita eta semea. Bi Maury, osaba eta iloba. Eta bi Quentin, osaba eta iloba (neska).\nAzalpen hori gogoan hartuta ere, Hotsa eta Ardaila irakurtzen hasten dena beiraduren argi printzek bakarrik argitutako katedral gotikoan sartzen den bisitaria bezala sentituko da. Lehen momentuan apenas ikusiko duen ezer. Baina begiak ilunpe horretara ohitu arte irakurtzen segitzen badu, hasierako forma zirriborrotsuek gorputz eta kolore hartuko dute, eta, sari bezala, katedralak ezkutuan gordetzen zuen edertasun guztia zabalduko du bere begi aurrean.\nItzultzailearen oharra: Liburuan azaltzen diren aipamen gehienak, batez ere Bibliakoak, Norton argitaletxeak ateratako Hotsa eta Ardaila-ren edizio kritikotik hartuak dira. Eta aipamen horien itzulpenerako, Bilboko Elizbarrutiko Gotzaintzak argitaratutako Euskal Biblia hartu dut oinarritzat.\n© Maria Garikano\n"William Faulkner / Hotsa eta ardaila" orrialde nagusia


“Ingurutik bezeroak etortzen zaizkigu euskaraz hitz egiten dugulako eta konfidantza ematen dielako”. Noticias de Navarra\nJon Zabaleku Oiartzungo Zabaleku Informatika dendako arduraduna eta ‘10 bitxi’ sariaren irabazlea\n“Ingurutik bezeroak etortzen zaizkigu euskaraz hitz egiten dugulako eta konfidantza ematen dielako”\nJon Zabalekuk duela bi urte zabaldu zuen Oiartzunen Zabaleku Informatika denda eta aurten ‘10 bitxi’ saria irabazi du Oarsoaldeko establezimendu onenari\nAitziber Muga - Sábado, 30 de Diciembre de 2017 - Actualizado a las 06:12h\nOiartzun- Zabaleku Informatika Oiartzungo Done Eztebe plazan kokatzen da, udaletxearen eta Fermiñene etxearen artean. Nahiz eta bere auzoa, Iturriotz, oso gustukua izan, Jon Zabalekuk bere establezimendua herriko bihotzean ireki izana oso erabaki ona izan zela pentsa-tzen du. “Guztien eskura gelditzen da”, aitortzen du.\nZerk bultzatu zintuen garai latz hauetan zure establezimendua irekitzera?\n-Garai txarrenean hasi ginen. Nik lana egiten nuen Oreretako denda batean eta konturatu nintzen Oiar-tzunen horrelako dendarik ez zegoela eta behar zela. Gainera, nik denda eramateko beste ideia batzuk nituen eta animatu nintzen nire establezimendua irekitzera. Zenbait urte egin nituen besteen kontura lan egiten eta garaia iritsi zen denda hau zabaltzeko. Lehenengo urtea proba moduan izan zen eta dagoeneko bi urte bete ditugu, beraz oso seinale ona da.\nZein zerbitzu eskaintzen dituzue Zabaleku Informatikan?\n-Informatika zerbitzu integral bat ematen dugu. Bai salmenta, bai konponketa, bai programazioa eta baita aholkularitza ere. Azkenean aholkularitza da jendeak gehien eskertzen duena.\nHerrian ba al dago informatika zerbitzua eskaintzen duen beste dendarik?\n-Abenduaren 1ean bi urte egin ditu zabaldu genuenetik eta Oiartzunen dagoen lehenengo informatika denda da. Bakarrak gara.\nZein izan da bezeroen erantzuna bi urte hauetan?\n-Egia esan oso ona izan da,bai Oiar-tzungoa, baita ingurukoa ere. Inguruko jendeari dagokionez, nabari-tzen ari gara hona etortzen direla euskaraz hitz egiten dugulako. Inguruan informatikako denda guztiak gazteleraz aritzen direnez, konfidantza ematen die euskaraz entzuteak eta gugana jotzen dute askok. Errenteria, Pasaia, Lezo, Irun... herri horietatik etortzen zaigu jendea.\nZein da zuen bezeroen profila?\n-Denetarik daukagu, baina batez ere enpresentzat lan egiten dugu. Hemen inguruan enpresa asko daude, baina dagoeneko Gipuzkoa osoko enpresei mantenua egiten diegu.\nDenda ireki baino lehen zure negozio propioa irekitzeko lagun-tzarik edo aholkularitzarik jaso zenuen?\n-Jo nuen Oarsoaldeko agentziara, baina egia esan laguntzarik ez nuen jaso. Ideiari atzera egin zioten;traba gehiago jarri zizkidaten, lagun-tza baino. Kexak sartu nituen ida-tziz. Ezagutzen dut jendea Oarsoaldea agentziara jo dutenak eta oso pozik daudenak jaso duten lagun-tzarengatik, baina ni bezala badaude beste batzuk ez dutenak jaso espero zuten laguntza. Gestoriak asko lagundu ninduen eta Interneten ere informazioa bilatu nuen.\nEta finantziazioari dagokionez ere zailtasunak izan zenituen?\n-Bai, asko. Krisiaren aitzakiarekin krediturik ez ziguten eman.Ingurukoek lagundu zidaten.\nAzkenean zailtasunak zailtasun aurten Gipuzkoako Bazkundeak antolatutako eta Oarsoaldeko merkatariek hautatutako ‘10 bitxi’ saria lortu duzue eskualdeko establezimendu onenari.\n-Bai, sorpresa bat izan da, ez genuen espero. Guk bakarrik bi urte daramatzagu eta han 15, 20 eta 30 urte zeramatzaten establezimenduak zeuden. Gainera, Oiartzun herri txikia da eta ez dauka Oreretak edo Pasaiak bezalako mugimendurik. Oso pozik hartu dugu.\nItturriko, Oiartzungo merkatari, ostalari eta zerbitzuen elkarteko, lehendakari ere bazara.\n-Bai, hori ere tokatu zait.\nHerriko merkataritzaren egoera nolakoa da?\n-Nahiko beltza ikusten dut panorama. Komertzio gehienen nagusiak adinean gora doaz, jubilaziora gerturatzen eta jubilatzen direnean jarraipenik ez da egongo. Oiartzunen aukera gutxi daude;arropa denda gutxi dago, zapata dendarik ez daukagu... Beraz, jendea herrian ez dagoen zerbait kanpora erostera joaten denean, aprobetxatzen du kanpoan dena erosteko. Orain Udalarekin batera merkatari elkartea suspertzen hasi gara. Ea jendea mugitzen dugun.\nZer eskatzen diozu urte berriari?\n-Bi pertsona hasi ginen lanean eta orain hiru gaude. Urte berriari gauden bezala mantentzea, egonkortasun bat izatea, eskatuko nioke eta enpresa gehiagoarekin lanean hastea. Ezer gehiago ez.\nGipuzkoako txokorik maiteena. Iturriozko mendi bateko txoko bat. Galdu nahi dudanean handik ibiltzen naiz.\nPaisaia idiliko bat. Aiako Harria.\nMendi bat. Oiartzunen Aiako Harria esan behar dugu.\nHondartza bat. Zumaiako hondartzara joango nintzateke.\nFesta edo ospakizun bat. Iturriotzeko santiyuak, dudarik gabe.


apirila | 2013 | Hizkuntza akatsak\nHileko artxiboak: apirila 2013\n*eta abar luze bat: kalko desegokia.\nGaztelaniaren eraginez-edo, maiz entzun edota irakurri izan ditugu esaldi honen antzekoak:\n*Eskualdeko artea, literatura, historia, etnografia eta abar luze bat landu ditugu ikastaroan.\nEuskaltzaindiaren Hiztegi Batuan sarrera hau dator “abar” hitzaren azpian:\neta abar (eta abar luze bat kalko desegokia da; erabil horren ordez eta abar, eta abar)\nKategoria Kalkoak, Okerrak, etiketak Hiztegi Batua, 2013/04/30 egilea Miren Basurto.\nOkerrak: *etentzen, *etentzea, *etentzeko…\nEsaldi hauek ez dira zuzenak:\n*Aldioro etentzen du klasea galderaren bat egiteko.\n*Kontratua etentzea erabaki dute.\n*Lesioa zela eta, partida etentzeko eskatu zuen jokalariak.\nHonela behar dute zuzenak izateko:\nAldioro eteten du klasea galderaren bat egiteko.\nKontratua etetea erabaki dute.\nLesioa zela eta, partida eteteko eskatu zuen jokalariak.\nKategoria Aditza, Okerrak, etiketak aditz-izena, Hiztegi Batua, nominalizazioa, ohiturazkoa, 2013/04/30 egilea Miren Basurto.\nOkerrak: *astelehenan, *asteazkenan…\n*Astelehenan, *asteazkenan, *ostegunan, *ostiralan, *larunbatan okerrak dira. Zuzenak: astelehenean, asteazkenean, ostegunean, ostiralean, larunbatean.\nKategoria Deklinabidea, Okerrak, etiketak astegunak, Izen Sintagma, 2013/04/29 egilea Miren Basurto.\nMunduko neska jatorrena = Munduko neskarik jatorrena\nSuperlatiboa eta partitiboa:\nBi esaldi hauetan, zein da zuzena?\na) Munduko neska jatorrena zara.\nb) Munduko neskarik jatorrena zara.\nZenbaiten ustez, b) aldaera bakarrik da zuzena. Uste dute superlatiboaren aurrean nahitaezkoa dela partitiboa. Uste okerra da. Biak dira zuzenak eta biek esanahi bera dute.\nKategoria Usteak, etiketak deklinabidea, Izen Sintagma, partitiboa, superlatiboa, 2013/04/26 egilea Miren Basurto.\nXUXENweb: Xuxen zuzentzaile ortografikoa sarean\nEuskaldunok, beste hizkuntza guztietako hiztunek bezalaxe, akatsak egiten ditugu hizkuntza erabiltzen dugunean. Batzuk ezjakintasunagatik egiten ditugu, beste batzuk utzikeriagatik, beste batzuk lapsus hutsak izaten dira —tekleatzean egindako okerrak, esate baterako— …\nIdatzi behar dugunean, Xuxen zuzentzaile ortografikoak asko erraztu ahal digu lana.\nHona hemen sarri samar egiten diren akatsetako batzuk, eta Xuxen zuzentzaileak detektatzen eta nabarmentzen dituenak:\na) Tekleatzean egiten diren akatsak: goazeb, zerta…\nb) Ortografia akatsak: auek, biar, zihur, keskatu…\nc) Deklinabide akats batzuk: alabeei, lanarik…\nd) Euskaltzaindiak euskara baturako baztertu dituen hitzak: isladatu, euskera, gusto…\nAkats horiek Xuxenek gorriz azpimarratzen edo nabarmentzen ditu. Ordenagailuan instalatua baldin badugu, laguntza handia izango dugu idazten ari garen bitartean. Instalatua ez badugu, ordea, Xuxenek Internet sarean ere eskaintzen du zerbitzu hori: XUXENweb.\nAdierazgarria delakoan, adibide gisa, hitzez hitz ekarri nahi izan dut hona Kazetaritzako irakasle den Eneko Bidegainek “31 eskutik” blogean argitaratu zuen Zuzentzailea MAC eta DOCS-en postean dioena: “Ikasleei garbi erran diet ez dudala onartuko Xuxenek pasatzen utziko ez lituzkeen hutsez betetako idazlanik. Kazetari batek ez dezake artikulurik bukatutzat jo Xuxen pasa gabe. Idazle bati ere komeni zaio zuzentzaile ortografikoaren laguntzarekin lan egitea, argitaletxeari zuzenketen fasean alferrikako lana aurrezteko eta argitaletxeko zuzentzailearen lana zuzenketa sakonago eta zorrotzagora bideratzeko” .\nEuskaraz zuzen idatzi nahi duen edonori komeni zaio Xuxen erabiltzea, batik bat bere idazkiek erabilera publikoa izan behar badute; beraz, irakasleoi ere komeni zaigu, jakina. Xuxenek ez du dena zuzentzen, ortografia zuzentzen du bakarrik, baina asko da hori!\nAlabaina, Xuxen erabiliagatik, argi izan behar dugu goitik behera berrikusi behar dugula idatzitakoa. Gure begiek, edo beste norbaiten begiek, beti berrikusi behar dute testua. Xuxenendako zuzen-zuzenak dira bai NAIZ eta bai NAHIZ, bai ALA eta bai HALA, baina okerreko tokian jarriz gero, akats handiak eginen ditugu Xuxen ohartu gabe: *Xuxen erabili dugu; ala ere, akatsak daude. Xuxen ez da akatsez jabetu, eta ni jabetuko ote nahiz esaldia berrikustean?\nKategoria Zuzentzaileak, Zuzentzeko bideak, etiketak ortografia, Xuxen, zuzentzailea, 2013/04/26 egilea Miren Basurto.\nOkerrak: *bilera eta gero, *atsedenaldia eta gero…\n*Bilera eta gero, *atsedenaldia eta gero, *oporrak eta gero… bezalako sintagmak ez dira zuzenak. Bileraren ondoren, atsedenaldiaren ondoren, oporren ondoren… erabiltzeko dio Euskaltzaindiak Hiztegi Batuan.\nKategoria Okerrak, Sintaxia, etiketak akatsak, eta gero, Hiztegi Batua, 2013/04/26 egilea Miren Basurto.\nEuskaldunona dugu sagardotegia, baina erdara da errotulu honetan daukaguna.\nEuskaraz ez da zuzena errotuluak artikulurik gabe idaztea: SAGARDOTEGIA jarri behar zuen, eta ez *SAGARDOTEGI.\nKategoria Errotuluak, Hizkuntza paisaia, etiketak artikulua, erdara, errotulu, mugatzailea, sagardotegi, 2013/04/25 egilea Miren Basurto.


Hondakinen gaikako bilketa sistema berria kontsentsu osoz ezarriko da | Herribizia\nHiri antolamendua | Ingurumena | Jasangarritasuna 2017-09-15 | 0\nAstelehena 25 ean komunikazio kanpaina berriari ekingo dio Udalak gaikako bilketa egiteko ezarriko den sistema berria ezagutarazteko. Sistema berri hau Udalean ordezkaritza duten alderdi guztien artean kontsentsuz hartu da.\nSistema berri hau ordenantza berriaren gainean eraikitzen da. Ordenantza hau tramitera onartu zen aho batez eta ondoren herritar zein eragile ezberdinek egindako ekarpenak barne bildu. Era bereran Ingurumen Aholku Kontseiluak eta Hondakin Batzordeak eta EAJ-PNV eta PSE-Eetik egindakoak ere barneratu ditu.\nOrdenantza honen helburua marko juridiko berri bat ezartzea da beharrezkoa den saltoa emateko birziklatze tasari dagokionean, ez baita ahaztu behar Errenteria, Gipuzkoako bataz bestekoaren azpitik dagoela. Zentzu honetan birziklapen tasa handitzeko indar politiko guztien konpromiso eta kontsentsuz lan egiten ari da Udala, indar guztiek helburu berdina baitute: hondakinen sailkapena bultzatu eta birziklapen tasa handitzea.\nKANPAINA ETA SISTEMA BERRIA\nSistema berri honekin datozen asteetan errefusa jasotzeko erabiltzen diren edukiontziak itxita egongo diren grisengatik aldatuko dira. Horrela, bai edukiontzi marroia eta grisa txartel berri bakarrarekin ireki ahal izanen dira.\nEtxez etxe informazioa banatuko duten langileek dagokien akreditazioa eramango dute.\nLehenik eta behin Udalak dagokion oharra jarriko du bisitatuko dituen etxebizitza guztien portalean. Modu honetan bisitatzear dauden bizilagun guztiak jakinaren gainean egongo dira.\nZentzu honetan Udalak sei asteetan zehar orain arte bosgarren edukiontziaren sisteman edo edukiontzi marroiaren sisteman parte hartu ez duten herritar guztiak bisitatuko ditu. Bisita hauetan herritarrek dituzten kezkak ebazteko aprobetxatuko da, behar diren indikazioak, kuboa, poltsak eta birziklatzeko gida emango dira.\nBeraz, lehenengo oharra jarriko da eta ondoren bizilaguna bisitatuko da. Etxean topatu ezean berriz egingo da saiakera beste ordu batean.\nBehin bisita guztiak egin eta gero txartel berria bidaliko da etxe guztietara. Txartel horrek material organikoa biltzen duen edukiontzia zen edukiontzi organikoa zein grisa irekiko dituen.\nBurutuko den kanpaina hau, edukiontzi marroiaren sistema erabiltzen ez duten herritarrei egingo diren bisitak, komunikazio alorrean egingo den esfortzua eta alderdi guztien artean dagoen kontsensuari esker hondakinen sailkapena eta berziklapen tasan gora egin eta Errenteria herri osasuntsuago bat bilakatzea da helburua.


Irati Mujika eta Christian Reinicke (Bizitza plataforma): “Hasieratik kontakizun bakarra, soluzio bakarra eta modu bakarra ezarri da gertatzen ari denari aurre egiteko.” – Hala Bedi\n> Irati Mujika eta Christian Reinicke (Bizitza plataforma): “Hasieratik kontakizun bakarra, soluzio bakarra eta modu bakarra ezarri da gertatzen ari denari aurre egiteko.”\nIrati Mujika eta Christian Reinicke (Bizitza plataforma): “Hasieratik kontakizun bakarra, soluzio bakarra eta modu bakarra ezarri da gertatzen ari denari aurre egiteko.”\nFebruary 1 Hizpidea InNews 0\n"Jende arrunta gara, denetarikoak noski, mugimendu zabala eta asko eta asko ezkerreko kultura politikotik gatozenak."\nGaurkoan Irati Mujika eta Christian Reinicke Bizitza plataformako kideak izan ditugu Hizpidean. Industria farmazeutikoaren, covid pasaportearen, txertoen eta gertatzen ari dena nola kudeatzen ari denaren inguruan mintzatu zaizkigu.\nHizpidea: Irati Mujika eta Christian Reinicke (Bizitza plataforma): "Hasieratik kontakizun bakarra, soluzio bakarra eta modu bakarra ezarri da gertatzen ari denari aurre egiteko."\n192 9 10\n← Israel concede la libertad condicional a Juani Rishmawi\n”El próximo miércoles extenderemos todas estas movilizaciones a los centros de trabajo, porque entendemos que es desde ahí donde tenemos que influir para poder cambiar todo esto [la reforma laboral]” →


Aner eta Iñaki Garmendia anaiek EGAMASTER kasuari buruz hitz egingo dute Enpresarean Foroan - Lanabes - Araban Euskara Lanean\nZer da Lanabes\nLazarraga Sariak 2020\nLazarraga Sariak 2018\nLazarraga sariak 2016\nLazarraga Sariak 2014\nLazarraga Sariak 2012\nLazarraga Sariak 2010\nLANPRES eta LANENPRES GIDAK\nAraban BAI kanpaina\nAner eta Iñaki Garmendia anaiek EGAMASTER kasuari buruz hitz egingo dute Enpresarean Foroan.\nUsoa 2017-10-09 0\nAner eta Iñaki Garmendia anaiek EGAMASTER kasuari buruz hitz egingo dute Enpresarean Foroan\nUrriaren 19an, Bai Euskarari Elkarteak antolaturiko Enpresarean Foroa egingo da Arabatik datorren eta munduan erreferentea den EGAMASTER enpresaren sustraiak eta esperientzia ezagutzeko. Aner Garmendia eta Iñaki Garmendia anaiak solasaldi batean elkartuko ditugu, EGAMASTER osatzen duen familiaren eta negozioaren ibilbidea gertutik ezagutzeko. 9:00etatik 11:00etara, Gasteizko Artium museoan.\nEkitaldia irekia da eta honako galdetegiaren bidez izena eman dezakete, doan.\nEnpresarean Foroak Arabako enpresa erreferenteak aurkeztuko ditu\nEGAMASTER – Iñaki eta Aner Garmendia anaien Enpresarean Foroa digitala izango da\nTweets by @lanabes\nArabako Enpresen Foroaren aurtengo azken saioa abenduaren 2an egingo da\nMerkataritzan euskara sustatzeko kanpaina bateratua jarri da martxan EAEn\nSaltokietan eta ostalaritzan euskaraz egiteko lau arrazoi handi eta dibertigarri\nEuskaraz lan egiteko erreminta gehiago ezagutu ditugu Arabako Enpresa Foroaren bigarren saioan\nLanbide Heziketa Duala euskaraz egiteko onurak hizpide Hizkelan jardunaldian\nEuskalduntzea eta alfabetatzea\nMerkataritza eta euskara\nZer da Lanabes?\nArabako Enpresen Foroaren aurtengo azken saioa abenduaren 2an egingo da 2021 November 24, Wednesday\nMerkataritzan euskara sustatzeko kanpaina bateratua jarri da martxan EAEn 2021 November 19, Friday\n© Copyright 2016. Eskubide guztiak babestuta.\nEteekin: Web diseinua Gasteizen\nCookie-ak erabiltzen ditugu erabiltzaileari gure webgunean esperientziarik onena ematen diogula ziurtatzeko. "onartu" sakatuta, cookie guztiak onartuko ditu. Nahi baduzu, onartu beharreko cookie-ak konfiguratu ditzakezu.Gehiago irakurri\nWebguneak funtziona dezan bereziki beharrezkoak ez izan daitezkeen cookie-ak, analisi, iragarki eta bestelako eduki integratuen bidez erabiltzailearen datu pertsonalak biltzeko berariaz erabiltzen direnak, beharrezkoak ez diren cookie-ak dira. Nahitaezkoa da erabiltzailearen baimena lortzea cookie-ak bere webgunean exekutatu aurretik[


Bixintxo Bilbao: “Euskal selekzioa balitz, plazer handiz jokatuko nuke” | Deporte | KAZETA\nBixintxo Bilbao: “Euskal selekzioa balitz, plazer handiz jokatuko nuke”\nPeio Larralderekin batera esku-huska trinketeko munduko txapeldun berria den Bixintxo Bilbao ikurrinarekin igo zen Bartzelonako podiumaren gorenera.\nKazeta|23/10/2018 13:55|0 comentarios Actualizada:\nBixintxo Bilbao munduko txapledun izan den egunean @Euskal Irratiak\nPasa den urriaren 20an, Peio Larralde hazpandarrarekin trinketeko modalitatean munduko txapelketa irabazi ondotik, Bixintxo Bilbao pilotari ziburutarra ikurrinarekin igo zen Bartzelonako podiumera. Frantziako selekzioarekin jokatuta, finalean euskal pilotariek aise hartu zituzten mendean Orlando Díaz eta Martín Cabello mexikarrak. Markagailua garbi mintzo da: 15-2 eta 15-4. Euskal bikotearekin batera, trinketeko buruz- burukoan ere Ipar Euskal Herriko Battit Ducassou gailendu zen, kasu honetan Espainiako selekzioarekin lehiatu zen Eneko Maiz gipuzkoarraren kontrakoan (15-4, 15-4).\n“Plazera izan da ikurrinarekin ateratzea. Keinu hori naturala izan zen. Hemengoa naiz, nire burasoekin euskaraz mintzatzen naiz. Pilotan ikastolan hasi nintzen eta euskal kultura ainitz maite dudan gisan, frantses eta espainiar kulturei errespetua diet”, adierazi du Bixintxo Bilbaok.\nBartzelonan bukatu berri den Munduko Pilota Txapelketan, Frantziako selekzioak, trinketean eskuzko modalitatean urrea eraman du. Sari banaketako irudia hauxe da. Nahi duzuena erranen duzue, baina niri gustatu zait @FIPVOficial @fepelota @FFpelotebasque @MundialPilota pic.twitter.com/CbpUHCFCte\n— Patxi Irigoyen (@patxiirigoyen) 2018(e)ko urriaren 21(a)\nFrantses koloreekin jokatzera hautatu zutelarik, Bilbao lehenengoz aritu da munduko txapelketa batean. Haatik bere bizkarrean euskal identitatea agerian izan du txapelketan zehar: “Frantzia ordezkatuta ere, niretzat garrantzitsua izan da nondik natorren erakustea, euskaldun ainitz jin ziren gu animatzera. Euskal selekzioa izan balitz, plazer handiz jokatuko nuke”, erantsi du txapeldun ziburutarrak. Bitartean, kolore frantsesekin eskuratu du txapelketako garaikurra: “Domaia litzateke selekzio frantsesari uko egitea, munduko txapelketa jokatzea esperientzia bakarra baita. Aberasgarria da mexikarrekin, kubatarrekin edo espainiarrekin jokatzea eta beste jokatzeko moldeak ezagutzea”, arrazoitu du Bilbaok.\n2008an, Santiago de Txileko torneo batean, Euskal Herriko koloreak harrotasunez defendatu zituela oroitu nahi izan du: “18 urte nituen, trinketean esku-huska buruz-buruko nazioarteko torneo bat zen. Plazera izan hura ere. Han ziren boliviar, mexikar, venezuelar eta argentinarrak”.\nBartzelonan bukatu berri den munduko pilota txapelketan, 60tik goiti euskal pilotarik parte hartu du selekzio frantsesa edo espainiarra ordezkatuz. Lau urteren buruan, 2022an Euskal Herrian jokatuko da munduko txapelketa. Biarritzen, hain zuzen. Izanen ote da euskal selekzioa ikusteko paradarik?


Matxismo instituzional eta patriarkalik ez!\nSinatu babes erresoluzioa\nMartxoaren 8an, gazteok berriro erakutsi dugu matxismoak eta errepresioak ez gaituztela geldiaraziko. Milaka ikaslek egin dugu bat Ikasle Sindikatuak eta Emakume Aske eta Borrokalariek deitutako greba feministarekin, eta milaka mobilizatu gara dozenaka hiritako kaleetan aho batez oihukatuz: emakumeen aurkako indarkeria eta faxismoa ez dira pasatuko!\nGure borrokaren kriminalizazio kanpainaren aurrean Bizkaiko Ikasle Sindikatuak eta Emakume Aske eta Borrokalariak zera adierazten dugu:\n1. Martxoaren 8ko ikasle greba eta 12etan Bilboko Arriagatik egingo dugun mobilizazioa mantentzen dugu.\n2. Mobilizazioan segurtasun neurriak zorrotz bermatuko ditugu.\n200 parte hartzaile Emakume Aske eta Borrokalariak- Libres y Combativasen topaketan\nLee el artículo completo en castellano\nGogo eta indar giroan, aurrekoetan bezala aurrez aurre biltzerik izan ez dugun arren, mugimendu feministako 200 ekintzailek, langile askok, ezker borrokalariko militanteek, borrokan ari diren kolektiboetako militanteek topaketa ahaztezina egin genuen.


Avricourt (Oise) - Wikipedia, entziklopedia askea.\nAmy, Beaulieu-les-Fontaines, Candor, Margny-aux-Cerises, Roiglise eta Verpillières\n128 (%50.2) 132 (%51.8)\nAvricourt Frantziako udalerria da, Oise departamenduan dagoena, Frantzia Garaia eskualdean. 2013an 253 biztanle zituen.\n2007an Avricourt udalerrian erroldatutako biztanleak 253 ziren. Familiak 96 ziren, horien artean 28 pertsona bakarrekoak ziren (12 bakarrik bizi ziren gizonak eta 16 bakarrik bizi ziren emakumeak), 24 seme-alabarik gabeko familiak ziren, 40 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 116 etxebizitza zeuden, 93 familiaren etxebizitza nagusia ziren, 11 bigarren erresidentzia ziren eta 11 hutsik zeuden. 107 etxeak ziren eta 9 apartamentuak ziren. 93 etxebizitza nagusietatik 67 bere jabearen bizilekua ziren, 23 alokairuan okupaturik zeuden eta 3 doan lagata zeuden; 3 etxek bi gela zituzten, 9 etxek hiru zituzten, 29 etxek lau zituzten eta 52 etxek bost zituzten. 66 etxek euren parking plaza propioa zuten azpian. 43 etxetan ibilgailu bat zegoen eta 41 etxetan bat baino gehiago zituzten.\n2007an lan egiteko adina zuten pertsonak 158 ziren, horien artean 104 aktiboak ziren eta 54 inaktiboak ziren. 104 pertsona aktiboetatik 89 lanean zeuden (50 gizon eta 39 emakume) eta 15 langabezian zeuden (4 gizon eta 11 emakume). 54 pertsona inaktiboetatik 16 erretiraturik zeuden, 20 ikasten zeuden eta 18 "bestelako inaktibo" gisa sailkaturik zeuden.\n2009an Avricourt udalerrian 101 unitate fiskal zeuden, 274 pertsonek osaturik. Pertsona bakoitzeko diru-sarrera fiskalaren mediana urteko 14.838 euro zen.\n2000. urtean Avricourt udalerrian 7 nekazaritza-ustiategi zeuden.\nMultimedia: Avricourt (Oise)\nBNF: 152672747 (data)


Ohiko galderak Identifikazio zenbakia: 900000324\nGaldetzen diren obra hauek Eusko Jaurlaritzako Etxebizitza eta Gizarte Gaietarako Sailak birgaitze obren jardun babestutzat hartu izan dira, 25.000 €ko (BEZ ez dago barne) babes daitekeen aurrekontuarekin. Horregatik, galdera egiten dutenek hasitako birgaitzeko obrak direla arrazoi aipatutako 25.000 €ei gehitzen zaion azken zenbatekoan, beraiengatik jasandako BEZaren kuoten zenbatekoaren kenketa egiteko eskubidea izango dute.\nKenketa hau egin ahal izango dute, bai obra hauei dagokien zenbatekoak ordaintzen duten jardutean bai beraien finantzaziorako eskatutako maileguetan gehiengoa ordaintzen doazen heinean. Ondorioz, 15.000 €ko mailegu pertsonala kengarria izango da hasitako birgaitze obren zati bat ordaintzeko helburuarekin eskatzen den heinean bakarrik (25.000 € gehi BEZarainoko desberdintasuna kengarria izango litzateke mailegu gehiagorik egongo ez balitz, eskura ordainduta bezala).\nAlderantziz gertatuko balitz, etxebizitzaren altzariak, konponketarako gastu posibleak edo honen kontserbazioa edo bertan seinalatutako baldintzetan birgaitze obratzat hartzen ez diren hobekuntzak egiteko dirua eskatuko balu adibidez, mailegua ez litzateke kengarria izango. Hau guztia dela eta, galdetzen den maileguak kenketaren praktikari eskubidea ematen dioten inbertsioen burutzearekin duen lotura, egiaztatua izan daiteke, agertutakoek zuzenean onartutako edozein frogaren bitartez.


UDAKO GAIXOTASUN OHIKOENAK - AXIERREN TXOKOA\nBerriemailea: Eunate Vizan\nUdan badaude hainbat ohiko gaixotasun; nik zortzi aipatuko ditut:\n1.-INFEKZIOAK: Konjuntibitisa (begiko atal baten inflamazioa) eta otitisa (belarriaren kanpoaldeko eta barnealdeko atalen infekzioa) oso ohikoak dira udan, izan ere igerilekuetan dauden bakterio batzuei esker errazagoa da kutsatzea. Hori ez gertatzeko urpeko betaurrekoak jartzea eta higienea zaintzea da onena.\n2.-ELIKADURA INTOXIKAZIOA: Udan, digestio-arazo gehien gertatzen den urtaroa da. Tenperaturaren goranzkoak eta janarien erabilera txarrak, egoera txarrean dauden elikagaiak hartzeko arriskua handitzen du.\n3.-SALMONELOSIA: Udako elikagaien intoxikazio klasikoa da. Salmonella generoko bakterioek ekoizten dute. Beroarekin bakterioak errazago ugaltzen dira.\n4.-GASTROENTERITISA: Hesteetako inflamazio bat da. Gastroenteritisaren eragile ohikoena udan bakterioa izaten da, adibidez, Escherichia Coli, gaizki prestatutako elikagaien bitartez irentsia. Tenperatura altuek bakterio honen agerraldia sortzen dute, beherakoa, gorakoa eta sabeleko mina eraginez.\n5.-GILTZURRUNETAKO HARRIAK: Beroaren eraginez, izerdi gehiago botatzen dugu eta behar dugun ura edaten ez badugu, gatz mineral horiek giltzurrunetan geratzen dira, harriak izango balira bezala.\n6.-INTSEKTUEN ZIZTADAK: Beroarekin batera, eltxoak, liztorrak eta erleak etortzen dira. Intsektu hauek hazkura eta narritadura sortzen dute. Alergia duten pertsonengan, oso arazo larriak sor ditzazke.\n7.-EGUZKI ERREDURAK: Udan eguzkitako krema eman behar da, bestela erre egin zaitezke. Horrek min handia suposatzen du, baita azaleko minbizia edukitzeko aukera gehiago ere.\n8.-ONDDOAK: Udan, toki hezeetan oso erraz hazten dira, eta hazkura, orbanak… eduki daitezke bere ondorioz. Hori ez gertatzeko, oinak izerditu ondoren garbitu eta kontu handia eduki behar da dutxetan.\nNIRE IRITZIA: Nire ustez testu hau oso interesgarria da, izan ere udan gaixotasun gutxiago edo bat ere ez har ditzakegu guztiok hau irakurri eta kasu eginez gero.


2014ko azaroaren 27a | Ordua Euskal Herrian Presoak\nRajoy dispertsio politikaz: �Mesede handia egiten diegu pertsona horiei�\tUrko Apaolaza\tIruzkinik ez\nCarmen Gisasola aske utzi du Espainiako Auzitegi Nazionalak\tMalen Aldalur\tCarmen Gisasola aske geratu da astelehenean, kartzelan 24 urte eman ondoren. 1990. urtean atxilotu zuten Gaskoiniako Landetan (Okzitania) eta azken urteetan Zaballako (Araba) kartzelan zegoen preso. Langraitz bideari helduta, hirugarren graduan zegoen Gisasola.\nSakabanatuta? Urrunduta!\tPello Zubiria Kamino\tIruzkinik ez\nEdo urrutiratuta. Bortxaz urruti preso egon beharra da bigarren zigorra presoarentzako eta familiarentzako. Azkenean besteren hitzak gureganatu ditugu, iritsi garen lekuraino iritsita hainbeste inporta ote du elkartuta egon beharrean sakabanatuta egoteak.\nPresoen sakabanaketarekin bukatzeko giltza herritarren esku ere badago\tARGIA\t140 lagun elkartu dira ostegun arratsean Barañainen, Karmele Solaguren zenaren omenezko Karmele Gogoan plataformak antolatutako Dispertsioa: Hitz egin, entzun, konpondu mahai-ingurua entzutera.\nGotzon Iparragirre: �Espetxe politika ezin da ulertu, mendekutik ulertzen ez bada�\tNerea Ibarzabal\tGotzon Iparragirre, Ibon Iparragirre presoaren anaia elkarrizketatu dute Info7 irratian. Navalcarnerotik Alcalá Mecoko kartzelara eraman dute Ibon, inolako azalpenik eman gabe. Azaroaren 29an elkarretaratzea egingo da Bilbon, Ibonen moduan gaixorik dauden presoak etxera ekartzeko eskatuz.\nEPPK-ko presoek bakarkako kexak aurkeztuko dituzte, Euskal Herrira gertura ditzatela eskatzeko\tARGIA\tEuskal Preso Politikoen Kolektiboko (EPPK) kideek bide berria hasi dute, Euskal Herriko espetxeetara gertura ditzatela eskatzeko, Radio Euskadik jakinarazi duenez. Lehen aldiz, hainbat presok bakarkako kexak helaraziko dizkiote Espetxe Zaintzako epaile Jose Luis de Castrori, salatuz sakabanaketak giza eskubideak urratzen dituela.\n500.000 liburuxka, euskal presoen sakabanaketa munduari ezagutarazteko\tNerea Ibarzabal\tSarek Dispertsioaren liburuxka aurkeztu du larunbatean, Gasteizko Artium museoan.\nFernandez Iradiren abokatua: "Sobera justifikatuta dago Ibon kalean egotea"\tMalen Aldalur\tParisko Dei Auzitegiak atzeratu egin du berri zere Ibon Fernandez Iradi aske uzteko erabakia. Esklerosi anizkoitza dauka presoak.\nNagore Mujika fidantzarik gabe aske uzteko agindu du Espainiako Auzitegi Nazionalak\tARGIA\tNagore Mujika aske geratuko da fidantzarik gabe. Naiz webgunean irakur daitekeenez, Espainiako Auzitegi Nazionalak aske uzteko agindu du.\nMujikaren atxiloketa salatu du Etxeratek: "Bereziki larria da bere alaba hau bizitzera behartu izana"\tARGIA\tAlacanten, Villenako kartzelaren kanpoaldean, atxilotu du Guardia Zibilak Nagore Mujika bilbotarra, Juan Carlos Iglesias presoari bisita egin eta gero. 6 urteko alaba berarekin zegoen.\nBatu, ez eragotzi Xabier Letona\tHITZEMAN programa aurkeztu berri du Jonan Fernandez zuzendari duen Eusko Jaurlaritzako Bake eta Bizikidetzarako Idazkaritzak, presoen bergizarteratzea helburu eta, funtsean, euskal presoen gaian kontsentsuzko irtenbide bat bideratu guran. Sakabanaketarekin amaitzea helburua duen Sare... Herri mugimenduak\nJoska Natke ('Mendira'): "Euskal mendizale gehienok nahi dugu presoak etxera itzultzea"\tJon Torner Zabala\tIruzkinik ez\nUztailean aurkeztu zuten hainbat eskalatzailek Mendira ekimena, euskal preso eta iheslarien eskubideen aldeko herri mugimendua. Kolektiboko kide Joska Natkerekin izan gara, egitasmoaren zioez eta larunbatean Oiartzunen egingo den jaialdiaz hitz egiteko.\n2014-11-05\t| Presoak\nSare Herritarra\tBadira 25 urte euskal presoei dispertsioa aplikatzen hasi zitzaienetik. Dispertsioak, baina ezkutuan geratzen diren egoera asko ditu. Mediku batengana jo dugu, gaixotasunen jarraipena egiterakoan, ezkutuan geratzen diren egoera horiek ezagutu nahian.\n2014-10-31\t| Presoak\nIbon Fernandez Iradi preso politiko gaixoaren egoeraren berri ematen duen dokumentala.\n2014-10-16\t| Presoak\nHamaika Telebista\tKartzelan ematen diren harreman pertsonal zein sexualak, kanpoan dagoen bikoteari ezartzen zaizkion rolak, emakume presoen estigmatizazio bikoitza, guraso izatearena kartzelan, kartzelen arkitektura androzentrikoa eta beste hizpide IDEMtitateak saioan. Aipaturiko gaiez hitz mintzo dira Oihana... 2014-10-13\t| Presoak\nNola ikusten du mekaniko batek presoen sakabanaketa?\nSare Herritarra\tBadira 25 urte euskal presoei dispertsioa aplikatzen hasi zitzaienetik. Sakabanaketak ezkutuan geratzen diren egoera asko ditu. Egoera horiek ezagutu nahian, bideo honetan mekaniko batengana jo dute Sare Herritarra taldeko kideek.\nSare Herritarra\tBadira 25 urte euskal presoei dispertsioa aplikatzen hasi zitzaienetik. Sakabanaketak, baina ezkutuan geratzen diren egoera asko ditu. Irakasle batekin elkarrizketa grabatu dute Sareko kideek, ikasgelan, ezkutuan geratzen diren egoera horiek ezagutu asmoz.\nKm-0 euskal gizartearentzat eta nazioarteko gizartearentzat euskal preso politikoen sakabanaketa eta bere ondorioak argitara zabaltzeko proiektua da. Errealitate hori islatzeko erabili duten lengoaiarik garrantzitsuena argazkigintza izan da. Irudien bidez, EPPK-ko presoen senide zein lagunek... Gehiago kargatu Eduki hauek interesatzen zaizkizu? Kanal honen RSS jariora harpidetu zaitezke.\nRajoy dispertsio politikaz: �Mesede handia egiten diegu pertsona horiei�\nSanti Brouard, Bilboko Udalak lehenbiziko aldiz omendua\nNazioarteko presioa eskatu dute torturak eteteko Espainiako Estatuan\nGotzon Iparragirre: �Espetxe politika ezin da ulertu, mendekutik ulertzen ez bada�


Explorers Donostia, Irun, Tolosa | 3-12 urte\n02 Uztaila 2018 09:30 – 27 Uztaila 2018 13:30\nIngelesaren ahozkotasuna lantzeko ekintza dibertigarriak, hiztegia eta hizkuntzaren estruktura ezberdinak landuz. Adinaren araberako programaketa: jolas kooperatiboak, Master Chef, irteerak, kirola, apar festa, zientzia dibertigarria, antzerkia...\nOsoki ingelesez, motibazio estrategiak erabiliz hizkuntzaren erabilera sustatuz\n3-12 urte bitarteko haurrentzat (2006tik 2014ra bitartean jaiotakoak, biak barne)\nHilabete osoa: uztailaren 2tik 27ra.\nHamabostaldi edo aste baterako apuntatzeko aukera.\nAstelehenetik ostiralera, jai egunak ezik.\n9:30 - 13:30. Nahi izanez gero zaintza zerbitzu bat izango da 8:30tatik.\nDonostiaren kasuan, parte hartzaileen artean nahi dutenek programa 15:00tara arte luzatu dezakete, kasu honetan jangela zerbitzua izango dute.\nApirilaren 3tik ekainaren 1era, www.playandsay.org orrian azaltzen den izen emateko orria betez.\nJarduerak garatuko diren IKASTETXEAK\nDONOSTIA: Jesuitak-San Ignacio Ikastetxea\nIRUN: Irungo La Salle Ikastetxea\nTOLOSA: Hirukide Jesuitinak Ikastetxea\n8 - 12 parte-hartzailetakoak\nIrakasle eta begiraleak natiboak edo/eta diplomatuak\nHilabete osoa: 270 € jangelarik gabe, 480 € jangela zerbitzuarekin (Donostian soilik).\nHamabostaldia: 155 € jangelarik gabe, 280 € jangela zerbitzuarekin (Donostian solik)\nHilabete osoa: 285 € jangelarik gabe, 500 € jangela zerbitzuarekin (Donostian soilik).\nHamabostaldia: 165 € jangelarik gabe, 290 € jangela zerbitzuarekin (Donostian soilik).\nZaintza: hilabete osoa: 45 € / hamabostaldia: 25 €\nPrezioek matrikula, materialak eta istripu-asegurua baitan dute.\nOharra: 70eko hobaridun 3 leku eskainiko dira. Leku horiek eskuratu nahi dituztenek izen-emate orrian adierazi behar dute. Kontsultatu HEMEN bete beharreko baldintzak eta aurkeztu beharreko dokumentazioa.


Negoziazio kolektiboaren estatalizazioak 120.000 langile nafarri eragiten die | Ekonomia | Berria\nNegoziazio kolektiboaren estatalizazioak 120.000 langile nafarri eragiten die\nLABen azterketa baten arabera, beharginen erdia baino gehiago estatu itunen menpe dago. Maiatzaren 30ean mobilizazio eguna antolatu du\nImanol Karrera LABeko Nafarroako koordinatzailea eta Garbiñe Aranburu idazkari nagusia. LAB Tamaina handiagoan ikusi\nNegoziazio kolektiboaren estatalizazioak Nafarroan duen eragina neurtu nahi izan du LABek, eta ondorioztatu du langileen erdiak baino gehiago estatuko lan itunen menpe daudela gaur egun. Azken datuen arabera, Nafarroan, Gizarte Segurantzako Erregimen Oro har 216.000 langilek zuten izena emanda, eta horietatik 120.000ri eragiten die estatalizazioak neurri batean. LABek kopuru horren barruan sartu ditu funtzio publikoko langileak; izan ere, langileria kontratatzeko, ordezkapenak egiteko edo lan baldintzak aldatzeko Espainiako Gobernuak ezarritako irizpide orokorrek gero eta eragin handiagoa dute arlo publikoan. Horregatik, sindikatuak maiatzaren 30ean mobilizazio egun berezia antolatu du, estatalizazioa zein hark eragindako prekaritatea salatzeko.\nAzterketa horren datuak ezagutarazi zituzten, atzo, Iruñean, Garbiñe Aranburu LABeko idazkari nagusiak eta Imanol Karrera Nafarroako koordinatzaileak. Onartu zuten azterketa sakonago bat egin behar dela, eta egoera hori ikertzeko eskatu zioten Nafarroako Gobernuari.\nAraban, Bizkaian eta Gipuzkoan, estatalizazioa ere gorantz doa. Lan Harremanen Kontseiluaren arabera, iaz berritutako 304 itunetan, langileen erdiak (%51,5) Espainiako hitzarmenen pean geratu ziren. Guztira, gaur egun, 158.862 langile daude Espainiako itunen menpe, eta, gainera, 110.430 beharginek oraindik berritu gabe dute lan ituna.\nHogei hitzarmen, aurretik\nNafarroan antzera gertatzen da. Lan erreforma aurretik ere, «hogei sektoretik gora» zeuden Espainiako hitzarmen baten menpe, eta 25.000 langile ingururi eragiten zien. Horien artean sektore garrantzitsuak zeuden; hala nola elikagai industria, zahar etxeak, finantza eta aseguruak, saltoki handiak, kimika, irakaskuntza pribatua... Adibidez, Carrefour, Leclerc edo Hipercorrek Espainiako ituna aplikatzen dute, eta, LABen arabera, Nafarroako hitzarmenarekin alderatuta, urtero 2.064 euro gutxiago jasotzen dituzte maila bereko langileek.\nKonpainia batzuek (gehienbat tamaina ertain eta handikoak) enpresako lan hitzarmenak dituzte, baina sektoreko erreferentea Espainian ezartzeak negoziazioei begira arazoak eragiten ditu, LABen arabera: batetik, lan baldintzetan Nafarroako gutxieneko bat ez dagoenez, enpresak beherantz egiten du presio; bestetik, enpresako hitzarmena ez berrituz gero,estatukoa ezartzeko «mehatxu» egin ohi du.\nLan erreforma ezarriz geroztik, beste hiru sektore hitzarmen Espainiako hitzarmenekin ordezkatu dituzte, eta aldaketak 4.000 langile nafarri eragin die. Gainera, sektoreko beste hitzarmen batzuk indarrean badaude ere, estatalizazioa progresiboki ezartzen ari dira, Nafarroan hainbat gairi buruz negoziatzeko debekua ezarrita: «Epe motzean ez du sakoneko aldaketarik ekartzen, baina estatu mailako hitzarmena osotasunean inposatzeko bide bat izan daiteke», dio Aranburuk. Egoerak 61.500 langileri eragiten die.\nArlo publikoko 30.000 langileak ere kontuan hartu ditu LABek. «Besteak beste, ordezkapen tasaren eta gastuaren arauaren ondorioz, langileria kontratatu eta egonkortzeko, edo lan baldintzak hobetzeko, oztopo ugari ezartzen ditu Estatuak». Nafarroako Gobernuak maiz honako erantzun hau ematen die negoziazio mahaian: «Madrilek ez du uzten».


Kronikgunek CHRODIS plus ekintza bateratuak antolatutako online jardunaldian parte hartuko du. - Kronikgune\nKronikgunek CHRODIS plus ekintza bateratuak antolatutako online jardunaldian parte hartuko du.\nBilera azaroaren 19an izango da, 9: 00etatik 13:30era.\nCHRODIS PLUS ekintza bateratuak, Carlos III.a Osasun Institutua buru duen proiektu europarrak, 2020 honetan amaituko denak, online jardunaldi bat antolatu du Espainiako interes-taldeekin, proiektuaren esparruan lortutako emaitzak zabaltzeko. “Baldintza kronikoak dituzten pertsonen prebentzio-estrategiak eta bizi-kalitatea hobetuz” izenburupean, jardunaldi horretan parte hartuko dute estatu mailan CHRODIS plusaren garapenean lan egin duten ikertzaileek eta erakundeetako ordezkariek.\nOnline ekitaldiaren helburua da Baterako Ekintzaren emaitzak, ebaluazioa eta jasangarritasuna azaltzea, proiektuaren esparruan garatutako mortimorbilitate-eredua aurkeztea eta laneko inguruneetan osasuna sustatzeko eta gaixotasuna prebenitzeko gomendioak zabaltzea.\nRaquel Yotti ISCIIIko zuzendari nagusiak inauguratuko du ekitaldia. Bestalde, Silvia Calzón Estatuko Osasun idazkariak emango dio amaiera topaketari. Halaber, nazioartean Nicoline Tamsma Europako Batzordeko ordezkaria eta Rokas Navickas CHRODIS PLUSeko koordinatzaile zientifikoa izango dira.\nKronikgunek proiektuan definitutako eta aplikatutako inplementazio-metodologia aurkeztuko du. Jardunbide egoki berritzaileak ezartzeko zehaztutako estrategia komuna erakutsiko du, bai eta esku-hartzeen ezarpena, ezarpena eta iraunkortasuna erraztu duten metodoak eta teknikak ere.\nEkitaldia erregistratzeko aukera izango dute CHRODIS PLUSari buruz gehiago jakin nahi dutenek. Erregistra zaitez hemen klikatuz.\nBy kronikgune|2020-11-12T15:32:33+01:0012 November 2020|


Eskolta edo laguna - VIP Escorts Argentinako XP\nEskolta edo VIP laguna\nArgentinan bazaude, eskolta edo VIP laguna kontratatu! Alternatiba bikaina kalera irten eta momentuaz gozatu nahi duten ezkongabeentzat; bikotekide bila edo emakumeekin ligatzera mugatu beharrik gabe, azkenean interesatuko ez zaiena.\ndu eskolta edo bidelagun Buenos Aires eta gainerako eskualdeetako VIPa; Sexua gustatzen zaien emakumeak dira, baina baita zu bezalako jende interesgarriekin partekatzea maite duten talentu handiko neskak ere. Erreserbatu zita berezi bat argitaratutako edozein neskarekin ArgentinaXP eta esperientzia paregabea bizi; Irten zure erosotasun gunetik eta agerian utzi zure fantasiarik beroenak, bete daitezen.\nZerbitzuak VIP eskoltakJendearen konpainiarako beharrei erantzuteko pentsatuz sortu ziren, denek ez baitute aukerarik harreman formal bat mantentzeko edo bizitzeko, amodiozko, sexu onarekin eta elkarrizketa erakargarriekin, bere borondatez; Horregatik, eskolteek beste mundu bateko topaketa bermatzeko funtzioa betetzen dute, ezertaz kezkatu beharrik gabe.\nZergatik kontratatu eskoltak edo lagunak ArgentinaXP-en?\nEpe laburreko harreman baten bila bazabiltza, agian deseroso egon zaitezke engaiatuta egongo den norbaitekin; hala ere, eskolta edo eskolta Zita egiteak modu errazagoa eta dibertigarriagoa eskaintzen du pertsona batekin intimitatea eta lotura estua sortzeko, nahi izanez gero denbora luzez iraun dezakeena.\ndu eskolta edo eskolta Harreman formal batean sentituko duzun presio eta konpromisorik gabe zita egiteko aukera ematen dizute. Era berean, hitzorduak espazio ezberdinetan partekatzeko aukera ematen du, bakarrik denbora asko igaro beharrik izan gabe. Bidelagunarekin prozesuan sortzen den adiskidetasuna; Elkarren konpainiaz gozatzen lagunduko dizu eta inoiz bizi izan duzun beste edozein harreman baino askoz hobea izango da.\nBertan dauden neskak ArgentinaXP Lurrean jainkosak dira, irudi ikusgarriak dituztenak eta gazteak edo helduak izanda ere mantentzen dituztenak. The neskak eskoltatu haien gorputzak sentitzea eta arreta pertsonalizatu guztiaz gozatzea nahi dute; bular polit batzuei, ipurdi handi bat eta hanka harrigarri batzuei begira.\nZergatik deitzen zaie eskolta eskolta?\nZiur hori entzun duzula eskolta edo bidelagun emagaldu edo puta bezala ezagutzen dira eta kasurik txarrenean, haiek aipatzen dituzte, iragarki eta zakarkeriaz; emakume baten osotasuna gutxiesten dutenak, zerbitzuak modu profesionalean soilik ematen dituena.\nErrealitatea da eskolta hitzaren erabilera antzinakoa dela, XVI. mendekoa baita eta ziurrenik terminotik datorrena. Laburra; italieraz akonpainamendua esan nahi duena. Aipatzekoa da latinez hitza ere bazela Scortum, azalarekin lotuta; arrazoia zergatik hasi zen erlazionatuta beren gorputza eskaintzen zuten pertsonekin, diruaren truke.\nIngelesez terminoa Scorta, eskolta bati egiten dio erreferentzia, milizian armak zeramatzan beste bat babesteko; Baina orduan hasi zen erabiltzen beste bat gidatzen edo bidelagun duen pertsona bati lotzen zaion hitz gisa; batez ere ekitaldi sozial batean.


Mendekotasuna duten adinekoen Bizkaiko egoitza-zentroen sarea: egoera irailaren 10an - Área de prensa - Bizkaia.eus\nMendekotasuna duten adinekoen Bizkaiko egoitza-zentroen sarea: egoera irailaren 10an\n2021(e)ko irailaren 10(a) 11:10\nIrailaren 9a amaitu zenean, Gizarte Ekintza Saileko Ikuskapen eta Kontrol Zerbitzuak emandako informazioaren arabera, Bizkaiko Lurralde Historikoko adinekoen 154 egoitza baimendunetan (10.748 plaza) Covid19aren eragina honelakoa zen:\nPositiboa berretsitako erabiltzaileak: 54\nPositiboa berretsi eta ospitaleratutako erabiltzaileak: 9\nPositiboa berretsitako langileak: 36\nCovid19a berretsi gabe bakartutako langileak: 28\nGaur egun, 5 zentrotan daude kutsatutako pertsonak: Uribarren-Abaroa - Lekeitio (17), Kirikiño-Bilbao (16), San José Etxe Alai-Mungia (11), Loiu Gurena-Loiu (6) eta Orue-Amorebieta-Etxano (4).\nGaur emandako datuek Lekeitioko Uribarren Abaroa egoitza-zentroan atzemandako agerraldi bati buruzko datuak jasotzen dituzte. Azken orduetan jasotako PCRen emaitzen ondoren 17 erabiltzailek Covid-19 dute. Denak daude txertatuta eta sintomarik gabe daude. Profesionalei dagokienez, positivo bat dago eta txertatuta dago.\nAzken egunetan pertsona bat hil da Covid-19rekin. Pertsona honek txertoa jarrita zuen eta patologia larriak zituen aurretik.


Uztailaren 12an jende bere moduko batez beteta arkitu nuen Arantzazuko Ejerzizio-Etxea. Santandertik etorri nintzan Seminarioko gorabeheraetaz ari behar baigenuen bizpairu egunetan. Seminarioko jardun hoiek libre utzi nindutenetan, Ejerzizio-Etxeko jende harengana inguratu nintzan. Gaur, haietako birekin izan nuen hizketaren berri emango dizuet. Bata Jüurgen, J. Döllen zen, alemana, Würzburg-koa, bestea Ramon Bereikua Basauri, Plaentxiarra. [I]\n—Jürgen*, ikasle ala irakasle zaitugu?\n—Ikasle eta aleman hizkuntzaren irakasle, Urbana-Champaingn-en, Illinoisko unibersidadean.\n—Zer ikasten duzu?\n—Eta zu, Ramon, ikasle ala irakasle zaitugu?\n—Ikasle, Nueva York-eko universidadean [sic]. Linguistika ikasten dut.\n—Zer egiten duzute Arantzazun?\n—Euskal gaiei buruzko kurso bat.\n—Hau al duzute giza [sic] hontako lehenengo ertenaldia?\n—Orain bi urte, gisa hontako beste kurso bat izan zen, baina gu ez ginen izan.\n—Aurrekoa nun izan zen ba?\n—Unibersidade bakar batetatik ala gehiagotatik etorri zerate?\n—Unibersidade askotakoak bildu gera. Hara: Berkeley-ko Kalifornia unibersidadetik, Santiago Kalifornia unibersidadetik [sic, Txileko Santiago?], Renoko Nevadako unibersidadetik, Moscow-ko Idahoko unibersidadetik, Chicagoko unibersidadetik, Urbana-Chanpaingn-go unibersidadetik, Nueva York-ko unibersidadetik, Argentinako Buenos Aires-ko unibersidadetik, Quebec-ko Montréal-ko unibersidadetik, Californiako Derecho Fakultatetik. (1)\n—Guztiok etorri al zerate gauza batetara?\n—Etortzearen arrazoiari begira bi taldetan banatu gindezkela uste dugu. Estados Unidos-era joan ziren euskaldunen ondorengoak osatzen dute lehenengo taldea. Jatorri herrira peregrinazioan bezela etorri dira hoiek.\nEuskal gauza zenbait ikastera etorri direnak osatzen dute bigarren taldea. Arrazoi desberdinak ekarri gaituztena nabaria da beintzat.\n—Zer bizimodu egiten duzute hemen?\n—Linguistikako, antropologiako, euskal historiako, euskal literaturako eta formalismoko kursilloak egiten ari gera. Euskalerriko lurraldea ezagutzeko eskursio batzuek ere egin ditugu. Esate baterako, Biarrizera [sic], Donibane Lohitzunera, Baionara, Mauleonera [sic], Donibane Garazira. Nabarra guztia zear ere ibilli ginan eta San Ferminetan Iruñan geratu ginan. Gipuzkoa, Araba eta Bizkaya [sic] ere ikusi ditugu.\n—Nortzuk izan dira kurso honen eratzaile?\n—Nevadako eta Idahoko unibersidadeak dira kurso hau eratu eta babesten dutenak. Dr. William Douglass antropologia irakaslea, Dr. Eloy Placer eta Dr. Yon Bilbao Nevadako unibersidadeko irakasleak dira antolatu dutenak.\n—Jüurgen, gustora al zaude kurso honen martxaz?\n—Ba, bai. Astebitarteko gaien ugaritasuna, asteburuko eskursioak, gaueroko dantza eta kantusaioak-eta, aide on bat eman diote kursoari, baina ez zitzaigun asti askorik estudio serio baterako geratzen. Nik jarraitzen nituan ikastaldiak (Dr. R. de Rijk Linguistika eta euskera elementala Oñatibiak) ondo irakatsiak ziren, baina jakin dut estudiante guztiak etzirela pozik haren kursoetaz. Douglass irakaslea gaixotu egin zen eta ezin egon izan zen gurekin aste bat baino gehiago. William Laxalt formalismoko irakaslea Euskalerriari buruzko lan bat idazten aritu zen eta hiru egun bakarrik egiten zituen bere taldearekin; argi dagonez, haren kursoko ikasleak ezuten [sic] izan asko ikasterik.\n—Kurso hontaz zer nabarmenduko zenduke?\n—Nik, Linguistikan arduratua naizenez, Europa [sic] hizkuntza guztietatik hain bereizia den hizkuntza batetan barruratzea, eta bizibeharrez burrukan ari den hizkuntza batekin arkitzea. Eta hau ere esan nahi dut: Linguistika estrukturalistek nahi zuten eta duten baino alkarrekin antz gehiago dutela hizkuntza guztiak, lehen baino ere konbenzituagoa nagoela.\n—Eta zuk, Ramon, zuk zer nabarmenduko zenuke?\n—Atzerritarrak gure hizkuntza eta kultura ezagutzeko duten gogoa.\n—Jüurgen, konforme al zaude euskerari buruz ari dugun jokabidez?\n—Galdera honi erantzutea oso zaila da, politikari buruzko gai batzuekin oso lotua ikusten dutalako.\n1.- Euskal independentziari dagokionez erabat neutrala naiz, baina Pirineoen alde banatan ezagutu ditudan euskaldun "profesionalen" (Ikastolen eratzaile, P.N.V.-koen, ETAkoen, eta euskera irakasleen) artean bereiziki aipatzerik merezi duen bakarra ETAko bat da, nahiz eta ni haren helburu eta motodoekin erabat desakort egon. 2-. Hizkuntzaren bizitza eta haren zabaltzea nahi duten askok, nire ustez behintzat, bizitza modu bere moduko bat konserbatu nahi dutela ematen du. Baina hizkuntzak, bizirik biziko bada, ez baserritarren, baizik uribarruetako jendetzaren beharra du. Euskaldun kontzientzia eta euskaldun izan nahia behar handiagokoa da euskal kantu eta dantzak erakustea baino. Euskerak XX garren gizaldirako hizkuntza behar du izan eta ez XVIII garren gizaldikoa.\n3.- Ezin nezake Euskaltzaindiaren lanik juzga; baina ez dirudit garrantzi handiko gauza preterito anteriorreko sujuntiboko forma diskutitzea, hizkuntza mintzatuan esistitzen ez bada.\n4.- Euskaldunak heren artean franzesez [sic] edo espainolez mintatzen direla askotan ohartu dut. Nazionalismoa serioski hartzen baldin badute, zergatik ez dute egiten euskeraz?\n—Eta zuk, Ramon, zuk zer derizkiozu?\n—Euskaldun guztientzat euskera literario bakar bat sortzea laudagarria deritzat, hala ere nahiago nuke euskal idazleen artean estilo herrikoi eta berri baten indarrez Euskaltzaindiaren lan larriak erreztu litzakean "un carismático Lutero" bat sortuko balitz.\n—Jürgen, zer diozu Arantzazutaz?\n—Estudiorako giro baketsu eta egokia eskeini dezakeala. Niri ezin hobea iruditu zait, nahiz eta beste zenbaiti baztertuegia.\n—Eta zuk Ramon?\n—Udako euskal hizkuntza kursoetarako toki ideal bat gerta ditekela Arantzazu. Hori bai, gauza batzuen egokitzea beharrezkoa litzake. Gu egon geran Ejerziziotako Etxea, ez da estudiatzeko egokiena. Geletan argi apalegia, eta lanerako mahiak txikiegiak. Baina akats hau errez erremedia liteke iruditzen zait.\nArantzazuko egonaldia oso atsegingarria izan dugula ere esan bahar dut. Gure esker onik egizkoena franziskotarrei eskeini diguten hain abegi onagatik, eta gure deseorik biziena euskal estudioen betiko katedra gerta dedin Arantzazu, gure hizkuntza zaharraren misterioak argitu nahi dituzten mundu guztiko inbestigadore eta unibersitarioentzat.\n—Ba al duzute beste esan nahi zenutekenik?\n—Une hontan ez.


Txanponaren bi aldeak ikusi dituzte Zurbanoren mutilek asteburu honetan - Mondraberri\nI.B.G. / Argazkiak: MB artxiboa / 2010eko otsailak 16, asteartea\nZapore gazi-gozoarekin amaitu dute asteburua Ointxekoek, ostiralean Iturripen Urdanetaren aurka garaipen garrantzitsua lortu bazuten ere, zapatuan esku hutsik bueltatu baitziren Araba aldetik.\nOstiral arratsaldean, Urdanetaren aurka markagailuak izandako matxura baten ondorioz bertan behera geratutako partiduaren azken 20 minutuak jokatu zituzten Zurbanoren mutilek, eta sekulako erakustaldia eman eta gero puntuak poltsikoratu zituzten.\nNorgehiagokari 32-31ko emaitzarekin ekin zioten, eta kantxan jenio bizia erakutsiz eta Iturripen bildutako 100 jarraitzaile inguruko babesarekin Ointxekoek garaipen oso garrantzitsua eskuratu zuten (82-64). Esan beharra dago, Arrasateko taldearekin batera Urdaneta ere sailkapenaren zuloan sartuta dagoela, beraz bi talde hauek jaitsiera fasea jokatu beharko dute. Garaipen honi esker arrasatearrek “basket-average” delakoa alde dute Nafarroako taldearekiko, eta hori lagungarri izango da jaitsiera saihesteko.\nZapatuan, baina, txanponaren beste aldea ikusi zuten Ointxekoek. Gasteiz aldera joan ziren UPV Arabaren aurka indarrak neurtzera, eta ostiralean egindako esfortzua garesti ordaindu zuten arrasatearrek, esku hutsik bueltatu baitziren 30 puntuko aldeagatik galdu eta gero (97-67).\nAsteburu honetako gorabeheren ondoren, Arrasateko taldeak hasierako faseko azken norgehiagoka jokatuko du datorren asteburuan Iturripen La Salleren kontra. Garaipena eskuratzea oso garrantzitsua izango da, talde honek ere jaitsiera fasea jokatuko baitu. Lehen itzulian garaipena arrasatearrek eskuratu zuten, beraz asteburu honetan puntuak lortuz gero lan asko aurreratuta izango dute Zurbanoren mutilek ligaren amaierara begira.\nJuniorren bigarren garaipena Euskal Ligan.\nJoan zen astean Loiola Indautxuri irabazi eta gero, asteburu honetan Balzategiren mutilek Euskal Ligako bigarren garaipena erdietsi dute Gasteizen Araberriri 69-77 irabazi eta gero.\nIzerdi asko bota behar izan zuten arrasatearrek puntuak eskuratzeko, bi taldeek lan oso ona egin baitzuten defentsan. Lehen laurdenaren amaierara 12 eta 13ko emaitzarekin heldu ziren. Bigarren 10 minutuetan aurrea hartu zuten markagailuan gasteiztarrek, 12 eta 5eko partzialari esker. Atsedenaldian 29 eta 22 erakusten zuen markagailuak.\nAldageletatik indarberrituta irten ziren Balzategiren mutilak, eta norgehiagoka berdintzea lortu zuten 3. laurdenaren amaierarako (43-43). Azken hamar minutuetan emozioa izan zen nagusi, hasieran abantaila lortu zuen Gasteizko taldeak, baina arrasatearrek berriro ere markagailua berdintzea lortu zuten (51-51). Amaieran aurretik zen etxeko taldea bi puntuko aldearekin, baina azken unean zuri-moreek 64na berdintzea lortu zuten. Luzapenean Mondragon Unibertsitatea hobeto aritu zen, eta 0-10eko partzialari esker garaipena eskuratu zuen (69-77).\nJokatutako bi partiduak irabazi eta gero, Balzategik zuzentzen duen taldea sailkapeneko buruan da Easo Lurgoienekin batera. Datorren astean hasiera batean erraza dirudien partidua jokatuko dute arrasatearrek, azken postuan dagoen Baskoniaren zelaira joango baitira.


Hasiera > Filmak > Agua!\nGuillek eta Alexek ez dute elkar ezagutzen. Bakoitza bere modura bizi da. Erakutsi dieten bezala. Hezi dituzten moduan. Eta itxuraz bien artean mundu gaindiezin bat dagoela dirudien arren, bada biak batzen dituen zerbait: igerilari amorratuak dira. Eta gaur... norgehiagoka bat dute.\nAlex Batllori - Fernando Tielve - Alex Angulo - Patxi Santamaria - Itziar Lazkano - Reyes Moleres - Koldo Olabarri - Aida De Sarraga\nGidoilaria: Mikel Rueda\nEkoizleak: Mikel Rueda\nArgazki zuzendaria: Kenneth Oribe\nArte zuzendaria: Eider Ruiz\nArte laguntzailea: Idoia Esteban\nZuzendari laguntzailea: Ander Fernandez\nZuzeneko soinua: Xavier Agirre\nMusika: Joserra Gutierrez, Belako\nEfektuak: Alex Argoitia


Nerabeen ahotsa | Kultura | Berria\nZubian bi neska nerabe ikusi ditut, Alejandro Amenabarren La Fortuna telesaila promozionatzeko jarri dituzten ispilu borobil handiekin jolasean. «Uretan sartuta ikusten dena La Fortuna-ren izena da», irakur daiteke borobil laminatuan.\nEzin jakin bi neska nerabe horien patua zein izango den. Kontua da heldutasunera iritsi ez baina dagoeneko haurrak ez diren neskak direla protagonista Ines Barrionuevoren Camila saldrá esta noche eta Tea Lindeburgen Du som er i himlen film interesgarrietan. Heldutasunak berehalakoan ekar ditzakeen arazoak badatozkie gainera, oso testuinguru desberdinetan: gaur egungo Argentinan dago girotua Barrionuevoren istorioa, eta XIX. mendearen amaierako Danimarkako etxalde batean bigarrena.\nIraultzailea eta askea izan nahi du Camila saldrá esta noche-ko neskak, nahiz eta horrek bultzatzen duen zenbaitetan ama gaizki tratatzera. Erditze zail baten erdian dago Danimarkako filmeko protagonistaren ama, eta alabak sentimendu kontrajarriak ditu, pentsatzen baitu gaiztoa izan dela, eta ez duela ama behar den moduan obeditu.\nBada, halaber, neska nerabea protagonista duen beste lan aipagarri bat: Mikel Gurrearen Heltzear film laburra. Venezian lehiatu ostean, Kimuak-eko katalogoko proiekzioan eskaini dute, eta Zabaltegi sailean ere ari dira ematen. Kasu horretan, 15 urteko neska baten off-eko ahotsa entzuten da. Eskalatzen aritzen den neska bat anaiari gutun bat idazten ari zaio. Ikuspuntu iradokitzailea du lanak, eta funtsean, erakusten du ez direla hain desberdinak Euskal Herrian, Argentinan, Danimarkan edo beste edozein tokitan nerabe batek izan ditzakeen barne kezkak eta sentimenduak.


Eskozia, tradizioa eta berrikuntza | Consumer\nEskozia, tradizioa eta berrikuntza\n'Goi Lurrak' deiturikoetan, itsasoko eta lurreko produkturik onenak dituzte sukaldariek, eta, beraz, platerak ezin hobeak dira.\nAzken urteotan, eskoziarrek aprobetxatzen ikasi dute\nmaisutasunez, bere lehengaien kalitatea; hori dela eta,\nsukaldea, deigarria ez den denbora askoan, handienetako bat bihurtzea\nEuropako egungo egoeraren irudimenezkoak.\nHerrialdeko edozein tokitan dastatzeko aukera dago\nEskoziako plater tradizionalenak. Horien artean aipatzekoak dira\nArbroathen ketuak, Forfarren bridieak (enpanada bikainak)\nbehikia), Orcadetako gazta, bannockak (opilak)\nSelkirk, Aberdeeneko txahalkia, faisaia edo\n“cook a leekie”, oilasko-gisatua aranekin\nHala ere, arrakasta handiena duen platera da\nturisten artean bezala, eskoziarrak haggisak dira. Hau ekonomikoa\nplater honek osagai batzuk ditu, tradizioaren arabera\nez dira ezagutu behar kontsumitu arte; beraz, ezinezkoa da\nedukia ezagutaraztea. Berez, haragi-hondakinak eta ardi- edo arkume-urdailean bildutako espeziak nahasten dira, eta horiekin batera ematen da zerbitzua.\nboniato purea eta patatak. Haien itxura eskualde bakoitzaren araberakoa izango da, baita jaten den urteko garaiaren araberakoa ere, eta, nahiz eta atzelardunik egon, ia aho batez da kritika positiboa, kolesterolarekiko kezka agertzen badugu, jakina.\nNahiz eta Eskoziako ohiko plater gehienak dauden\nharagiz eginak, ez da ahaztu behar arrainak\nherrialde honetako gastronomia. Gehien kontsumitzen direnak\nizokina eta arraina, igel-arraina ere deitzen zaion arrain-mota\npuxika puztuaren itxurarekin. Amuarrainak ere maiz erabiltzen dira\neta olo-arrautzaztatua duten sardinzarrak, horiek prestatzeko modurik ezagunena.\nPostreetan komeni da\nhorietako bi probatzeari ez uztea. Hauek dira oatcakeak, plater bat\ngailetak gaztarekin, eztiarekin eta mugurdiekin; eta kranakhana,\noloz, esne-gainez eta marrubiz egindako gozokia.\nTuristak janari azkarra hartu nahi badu, gozatzen jarraitu ahal izateko\nEskoziak eskaintzen dituen paisaia ikusgarrietatik,\npubak, non whiskyrik onenak ere dasta baitaitezke\nWhiskia da, zalantzarik gabe, edari eskoziar nagusia. Zure izena\n“uisge beatha” gaelikoa, bizitzeko ura esan nahi duena. Antzina\nNorbaiti harrera egitean whiski-kopa bat eskaintzea abegitsua zen\netxean, denboraren poderioz tradizio hori galduz joan den arren.\nGaur egun hiru whiski mota daude: malta, ale edo nahasketa.\nMalta-whiskiak izen hori du, garagar malteatuarekin egiten baita.\nAle-alea, gutxiago kontsumitzen dena, maltakoarekin nahasten da, horrela\nnahasketako whiskia lortzeko.\nEskoziarrek whiskia edari nazional izendatu zuten, eta horretarako\n“whisky” edo “scotch” hitzak agertzean\nbotila batean whiski hori Eskoziako lurretan egin behar bada,\nedari hori bere kulturaren ikur bihurtuz.\neskozia Eskoziako sukaldaritza gastronomía del mundo-eu whisky


SATSE Euskadik XII. Asanblada Autonomikoa egin du\nOsakidetzako lan-baldintzen akordioa berritzea eta enpleguaren hobekuntzarako hitzarmena arrakastaz bukatzea izan dira eztabaidatutako gai batzuk.\nAbenduaren 11n eta 12an SATSE Euskadiren XII. Asanblada Autonomikoa egin da Durangon (Bizkaia). Jose Antonio de Leniz Idazkari Nagusia berriz hautatu dute Erizaintza Sindikatuaren Euskadiko arduradun nagusi. Ekitaldian izan dira ere Manuel Cascos SATSEko presidentea eta Victor Aznar Erizaintzaren Garapenerako Fundazioko (FUDEN) presidentea.\nAutonomiako arduradunak erronka garrantzitsuak hartu ditu hurrengo agintaldirako, hala nola Osakidetzako lan-baldintzen akordioa berritzea (2009. urteaz geroztik iraungita) edota enpleguaren hobekuntzarako hitzarmena arrakastaz bukatzea. “Era berean, Osakidetzako Emergentziak zerbitzuaren gatazka gainditzeko akordioa lortzea espero dugu eta 2011ko lanbide-karreraren deialdia modu egokian konpontzea”, adierazi du SATSE Euskadiko Idazkari Nagusiak.\nLehen mailako arretaren esparruari dagokionez, erizainentzat eskumen berriak eta lanpostu gehiago eskatzen jarraituko du sindikatuak. Gainerako esparruetan, SATSEren helburu nagusia lana duintzea izango da eta osasungintza pribatuko zein adinekoen egoitzetan lanean ari diren erizainen eta fisioterapeuten baldintzak hobetzea. “Horretarako, hauteskundeetako emaitzak hobetu nahi ditugu, eremu horietan dugun ordezkaritza handitzeko asmoz”, azpimarratu du Jose Antonio de Lenizek. Lan-osasunari eta segurtasunari dagokienez, ondorengo erronkak izango ditu sindikatuak: langileen zahartzeari aurre egiteko neurriak ezartzea; erasoak saihesteko ekintzak ezartzea; eta medikamentu arriskutsuen erabileraren aurreko babesa erreklamatzea.\nBi egunetan zehar, EAEko 18.000 erizain eta fisioterapeuta baino gehiagoren gaurko egoera eta lanbidearen etorkizuna ere jorratu dituzte. Era berean, SATSEk berdintasunarekiko eta afiliatuenganako komunikazioarekiko dauzkan konpromisoak berretsi ditu asanbladan.


Irekia Eusko Jaurlaritza - Gobierno Vasco :: Eusko Jaurlaritzak 2018rako aurreikuspenak BPGd-aren % 2,6ra igo ditu eta 17.000 enplegu sortzea aurreikusi du\nEusko Jaurlaritzak 2018rako aurreikuspenak…\n\nEusko Jaurlaritzak 2018rako aurreikuspenak BPGd-aren % 2,6ra igo ditu eta 17.000 enplegu sortzea aurreikusi du Iturria: Irekia\n\nAurkezpena, EAEko Ekonomiaren Hiruhilabetekaria 2017ko laugarren hiruhilabetekoa eta 2018ko aurreikuspenak\nEkonomia eta Plangintza Zuzendaritzaren bitartez, Ogasun eta Ekonomia Sailak, 2017ko laugarren hiruhilekoari dagokion Hiruhileko Txostenean 2018. urterako euskal ekonomiaren koadro makroekonomikoa berraztertu du, hamarren bateko goranzko doikuntza batekin eta hazkunde-profil handi eta iraunkor argiarekin. Era horretan, BPGd-aren aldaketari buruzko aurreikuspenen arabera, 2018rako tasa % 2,6an kokatzen da, eta 2019rako % 2,2ko lehen aurreikuspena egiten dute. Euskal BPGd-aren hazkundea bultzatuko duen eragile nagusia barne-eskariak izaten jarraituko du.\nHazkunde horiek beteko balira, 2006an zegoen enplegua berreskuratuko litzateke 2019an; hala ere, 2008ko kopurura iristeko —serie historikoko maximoa— oraindik 30.000 lanpostu inguru faltako lirateke. 2018an langabezia-tasa % 10,5era murriztuko da eta 2019rako, batez beste, % 10,0era helduko da. Era horretan, 2019ko bigarren seihilekoan langabezia-tasa % 10,0en azpitik egotea aurreikusten da. Hori horrela bada, legealdiko helburuetako bat beteko litzateke.\nBPGd-a erakusten ari den egonkortasuna lan-merkatuan islatzen da, etengabe lanpostuak sortuz. 2017. urtearen amaiera aldera, euskal ekonomian lanaldi osoko lanpostu baliokideen kopuruak 943.000 gainditzen zuen; urtebete lehenago baino 18.400 enplegu gehiago ziren.\nSoldaten inguruan, hitzarmen kolektiboei dagokienean, itundutako soldata-gehikuntzak 2017an % 1,6 izatera heldu ziren, aurreko urteetan izandako igoeren gainetik. 2018ko negoziazio kolektiboari buruz dagoen informazioa oraindik ez da nahikoa, baina soldatek igotzen jarraituko dutela dirudi, % 1,7ko batez besteko balioarekin; eta lehen hilabeteetan sinatuko diren hitzarmenek % 2,3ko igoera izango dutela dirudi.\nEskaintzaren ikuspuntutik azpimarratu behar da, industriak eta zerbitzuek jada erakusten zuten sendotasunari, orain, eraikuntzaren arloa gehitu zaiola; izan ere, % 3,0 inguruko gorakada erregistratu duen bigarren hiruhilekoa da. Aurretik azaldu bezala, barne-eskaera izan zen euskal ekonomiaren eragile nagusia, eta 2017ko azken hiruhilekoan urte arteko % 3,1eko gehikuntza eman zen. Agregatu horren bi osagai nagusien indarra, amaierako kontsumoa eta kapital-eraketa gordina azpimarratu behar dira.\nLehen kalkuluen arabera, munduko BPGd-a % 3,8 hazi zen urteko azken hiruhilekoan. Ondorioz, 2017rako betez besteko hazkundea % 3,7n kokatzen da; aurreko bost urteetako edozeinetan hautemandakoa baino tasa handiagoa. Hazten ari diren ekonomietan, jarduerak, oro har, datu positiboak erakutsi zituen eta, batez beste, % 4,8 hazi zen, aurreko hiruhilekoan bezala.\nEuropar Batasunaren BPGd-a azken sei urteetan baino erritmo azkarragoan hazi bazen ere, ekonomia britainiarraren joera erabat kontrakoa izan zen. Erresuma Batuak —2015ean eta 2016an Europar Batasunaren antzeko martxa izan zuen, % 2,0 inguruko hazkundeekin—, 2017ko laugarren hiruhilekoan, % 1,4 baino ez zen hazi, hogeita zortzi herrialdeak, oro har, % 2,6 hazi ziren bitartean. Horixe da 2012ko erdialdetik aurrera Erresuma Batuak izan duen erritmo motelena.\nintervenciones_informe_trim... behera kargatu (40 MB)\nazpiazu_barne_produktoaren_... behera kargatu (400 KB)\nazpiazu_lanpostu_berriak_eu... behera kargatu (500 KB)\nazpiazu_barne_produktoaren_... 7 MB\nazpiazu_lanpostu_berriak_eu... 9 MB\n2017-4_Informe_Trimestral_e... 700 KB (application/pdf)


Arteguna Hazparnen — Gaztezulo\nArteguna Hazparnen Eihartzea Kultur Etxeak urtero antolatzen duen karrikako arteen hitzordua abuztuaren 27an izango da aurten https://www.gaztezulo.eus/albisteak/arteguna-hazparnen https://www.gaztezulo.eus/albisteak/arteguna-hazparnen/@@download/image/Arteguna_2017_kartela.jpeg\nEihartzea Kultur Etxeak urtero antolatzen duen karrikako arteen hitzordua abuztuaren 27an izango da aurten\nGoizeko 12:30ean hasi eta gaueko 22:00ak bitarte, Hazparne herriko bazterrak karrika-ikuskizunez beteko dira. Herriko Kultur Etxeak uda oro prestatzen duen Arteguna-ren helburua Ipar Euskal Herriko dantza, antzerki nahiz zirku konpainia ezberdinen jarduna ezagutzera ematea baita.\nAurtengo ekitaldia 12:30ean hasiko da Elizako plazan. Bertatik abiatuko da Kilika konpaniaren txontxongilo erraldoien ibilaldia. Les Petits Papiers, Entre les Gouttes, Traversées, Mecanica edota Elirale konpainietako kideak ere ariko dira egun osoan zehar herriko txokoetan barreiatuta.\nBestalde, ‘Iparraldeko 17 konpainia, federazio bat’ erakusketa berezia izango da ikusgai. Taula federazioa osatzen duten 17 konpainien mundu artistikoetara hurbiltzeko gonbidapena da: “17 obra, konpainia bakoitzaren ezagutza egiteko, eta ulertzeko nola elkarri lotuak diren”.\nSartzeak bost eurotan jarriko dituzte salgai; hiru eurotan kide, langabetu, elbarritu nahiz adin txikikoentzat; eta doan hamar urtetik beherako umeentzat.


Elikadura osasungarria sustatzeko programa batean parte hartuko du Ander Deuna ikastolak - Sopela - Hiruka.eus\nUnai Brea 2019-02-06 13:10\nArgazkia: ANDER DEUNA\nAnder Deunako 200 ikaslek joko berezi batean parte hartuko dute otsailean eta martxoan: modu osasungarrian jatea da joko horren helburua, eta sariak eta guzti jaso ahal izango dituzte ondo eginez gero. Eusko Jaurlaritzak ipini du abian egitasmoa.\nLehen Hezkuntzako 3. eta 6. maila bitarteko umeak izango dira elikadura-ohitura egokiak errotzeko martxan ipinitako programaren partaideak. Hala, menuan aldaketa batzuk izango dituzte: barazki gehiago, arrain gehiago, esneki gutxiago... Astean lautan egongo da barazkia, eta fruta izango nagusi bazkal-buruetan.\nGutxienez plater osasungarrien %75 jaten dituztenek diploma irabaziko dute egitasmoaren amaieran. Gela bateko ikasle gehienek lortuz gero, gela osoarentzat izango da saria. Etxean zer jaten duten ere kontuan hartuko da. Ikastolako sukaldeaz arduratzen direnen esanetan, lan handiagoa emango die egitarau berriak, plateren garnizioak batez ere barazkiz egingo baitituzte.\nEusko Jaurlaritzako Hezkuntza eta Osasun sailek abiarazitako programa baten barruan dago Ander Deunako ekimena. Gaur egun, EAEko hamar umetik hiruk gainpisua daukate, eta horrek osasun-arazoak sor diezazkieke etorkizunean. Horregatik, jaki egokiagoak jaten irakatsi gura diete. Azaldu dutenez, 3. eta 6. mailen artekoak aukeratu dituzte adin horretan errazagoa delako jateko ohitura hobeak finkatzea


Oceana erakundeak itsas ekosistemak zaintzeko bere proposamena azalduko du CIEMen | Consumer\nOceana erakundeak itsas ekosistemak zaintzeko bere proposamena azalduko du CIEMen\nItsas Funtsak Kontserbatzeko Koalizioko 20 GKEk garatu dute proposamena.\nOceana talde ekologistak Itsas Esploraziorako Nazioarteko lehen Kontseiluan (CIEM) aurkeztuko du itsas ekosistemak zaintzeko proposamena. Gaur hasiko den topaketa honetan, itsas munduko adituak eta ikertzaileak izango dira, besteak beste, Antoni Font Itsas Funtsak Defendatzeko Koalizioaren biologoa eta koordinatzailea eta Ricardo Aguilar Ikerketa eta Proiektu zuzendaria.\nOceanak bere proposamena azalduko du “Deep Seas Conservation Coalition” (DSCC) izeneko Itsas Funtsak Kontserbatzeko Koalizio batean sartu diren hogei bat GKEren izenean. Beren izenean, Nazio Batuen Batzar Nagusiari dei eginen diote nazioarteko uretan sakoneko arraste-arrantzari buruzko luzamendua deklaratzeko.\nEkitaldia gaur hasiko da ur hotzeko koralen inguruko topaketa batekin.' Han, elkarte ekologistak Koalizioaren helburuak eta bost dokumentu dituen posterra aurkeztuko du lehenik. Lehena, Nazio Batuei planteatutako eskaerak argudiatuz, eta GKEek arazoari irtenbidea emateko proposatutako “ibilbide-orria” erabiliz. Gainerako laurek itsas hondoak hainbat angelutatik kontserbatzeko arazoak garatu eta lantzen dituzte.\nElkarteak azaldu duenez, nazioarteko uretako sakoneko arraste-arrantza “itsas hondoko giza jarduera suntsitzaileena da”. Baieztapen hori egiteko, adibidez, otsailean 69 herrialdetako mila zientzialarik baino gehiagok adierazi zuten hori manifestu batean, besteak beste, Daniel Pauly eta Alex Aguilar doktoreek, Oceanako Aholkulari Zientifikoen Batzordekoek, edo Xavier Pastor biologoak, Europako erakundeko zuzendariak,.\nAdierazpen hori oso garrantzitsua izan zen erakundearentzat, honako hau baitio: “inoiz ez zen elkartu hain ikertzaile kopuru handia itsas gai jakin baten inguruan, eta puntu kritikoa izan zen ur sakonetan hondoko arraste-arrantza geldiarazteko mundu-kanpaina gero eta handiagoan”.\nItsas Esploraziorako Nazioarteko Kontseilua (CIEM) Ipar Atlantikoan itsas ikerketa sustatzeaz arduratzen den erakundea da. Taldekideek itsas ekosistemari buruzko informazioa bildu behar dute, ezagutza zientifikoa osatzeko. Ezagutza hori sartu egiten da erabaki politikoak hartzeko aholkularitza inpartzial gisa kontuan hartzeko.\nfondos-eu marinos-eu propuesta-eu


ALBISTEAK > Etxe barrukoak > Terrazak-Balkoiak\n2011-11-13 | Jakoba Errekondo\nEz da balkoiko baratzea, baratzea egiteko balkoia baizik. Modan da balkoi eta terrazetan baratzea antolatzea. Sosak aurreratu eta baratzeak hedatzen duen poza eskuera. Tomate, piper, letxuga, perrexil, zerba... Denetik ikusten da. Argazkiko honetan piperminak loreontzietan eta balkoi barruan kalamua. Egutera-eguteran ederki etorritakoak, ez nolanahikoak. Baratzeak hedatzen duen poza era askotakoa izaten baita. Eta sos mordoa aurreratua... Gero eta kalamu gehiago ikusten da balkoietan, nonahi.\n2009-01-20 | Jakoba Errekondo\nUrte amaieran ospatzen diren egun motzenak eta gau luzeenak dituen solstizioko jaietan elkarri opariak egiteko ohitura dago. Orioko etxe honetara oparitarako paperean bilduta etorri dira balkoiko landareak. Ez da erregalo makala! Hor egon dira egunetan, paperik kendu gabe. Jarraian etorri diren elurte eta izotzetarako babes ederra. Berriz ere gaineko balkoiko landareak baino ederragoak azalduko dira udaberrian.\n2008-10-19 | Jakoba Errekondo\nBaratzea antolatzeko lur muturrik ez eta etxeko balkoian, lorontzitan hazten dituzte barazkiak. Tomateak, marihuana... ale bakan batzuk ikusi ohi dira holakoetan, baina honelako zerba sailik! Zerbazale amorratuak nonbait... Euskal baratza hauxe da, barazkiak, loreak, belarrak... denak elkarren aldamenean. Telebistaren uhinak jasotzen dituen antenaren parean daude kaxkarrenak, zergatik ote?


olioa arraspa ring - Txina Wenzhou Dongyi Makineria\nolioa espeka eraztunak diseinatuta daude karterra barruan lubrifikatzaileen containment positiboa modu eraginkorrean eman. arraspa zehazki aplikazio horiek non guztira olioa kontrol beharrezkoa da diseinatuta dago. reciprocating konpresoreak gehienek olioa kontrol edo espeka eraztunak karterra olioa saihesteko zilindroa sartu eta zenbait kasutan pasatuz kondentsatu eta zilindroa saihesteko eta lubrifikatzaile ontziratzea karterra sartu zen. Segmentutan espeka eraztunak bai erradialki edo zeharka moztu ahal izan ...\nolioa espeka eraztunak diseinatuta daude karterra barruan lubrifikatzaileen containment positiboa modu eraginkorrean eman. arraspa zehazki aplikazio horiek non guztira olioa kontrol beharrezkoa da diseinatuta dago. reciprocating konpresoreak gehienek olioa kontrol edo espeka eraztunak karterra olioa saihesteko zilindroa sartu eta zenbait kasutan pasatuz kondentsatu eta zilindroa saihesteko eta lubrifikatzaile ontziratzea karterra sartu zen.\nSegmentutan espeka eraztunak bai erradialki edo zeharka ebaki daitezke. garter udaberrian eragindako dira. arraspa zurtoina kontaktuan ertzak proportzionatuak dira eragin karga bat nahikoa azalera olioa kanabera buruzko film tentsioa hautsi eta garbitu kanpoan emateko. badaude aldaerak eta wipers berrikuntzak asko, berriz, ez dira funtsean, bi motatako. Normalean bi edo hiru wipers olioa zigilu batean erabiltzen dira, eta ahalik eta aurrez adierazitako edota presio ontziratzea bat batera parte gisa erabili ahal izango dira.\narraspa zehazki aplikazio horiek non guztira olioa kontrol beharrezkoa da diseinatuta dago. Biak eskuragarri burdinurtuzko eta brontzea, diseinu berezi eta eragiketa eraztunak horiek ematen lubrifikatzaileen containment oso eraginkorra euren inguruan burutu nahi baita luze arazoak doako zerbitzua da.\nThe diseinu berezi eta eragiketa eraztunak horiek lubrifikatzaileak eta arazorik gabeko zerbitzua luze eutsi oso eraginkorra eskaintzen du.\nOinarrizko Espeka Ring Diseinuak:\ntangente moztu norabide bakarrekoa\ntangente moztu noranzko\nerradialean ebaki espeka eraztunak\nEspeka Ring materialak:\nBerezia Polymer Aleazioak\nAurreko: Enbalatzeko eraztuna\nHurrengoa: PACKING CASE\nA - tapizeriak Spring\nBateria Terminal Spring\nBobina Spring fabrikatzaileak\nKonpresio Udaberri Banda For\nKonpresio Wave Disko Springs\nEtengabeko Force Spring\nZilindro Glass Door solairua Springs - Atea Springs\nBinakako Jarduneko Seal Ring\nBinakako dura Spring\nEtxebizitza Metal Spring\nGas Spring Altzariak Damper For\nGas Spring Office Katedra For\nGlass Door solairua Springs\nZuzentzen euskarria Eraztun\nBero Erresistenteak Konpresio Spring\nHeavy Duty helikoidalak Konpresio Spring\nHelikoidalak Konpresio Spring\nHandiak Konpresio Springs\nArgi kargatu Spring\nArgiztapena dura Spring\nMetal Konpresio Spring\nMotorcycle balbula Spring\nDesign New Plastic Konpresio Springs\nNitinol Konpresio Spring\nOlio Arraska Ring\nOlio Scraping Ring\nOlio Espeka Ring\nOut Bend Spring\nKanalizazio Bend Spring\nPlastikozko Konpresio Springs\nPlastikozko Konpresio kalitate handiko Springs\nPneumatic balbula Spring\nPresio Breaker Ring\nPTFE zigilatzea Ring\nErretraktil luzapena Spring\nForma Memoria Spring\nBanako Jarduneko Seal Ring\nBanako Zilindro solairua Spring\nSofa Pocket Udaberri Erabilitako Altzariak For\nSofa Spring Poltsikoan\nSpiral dura Spring\nAltzairu Steel Heavy Duty helikoidalak Spring\nAltzairu Steel Spring\nAltzairu Steel Wave Spring\nStinless Stell zortzirenak Spring\nTapizeriak Udaberri Xehetasunak\nBalbula Seat Eraztun Rod Pump For\nBalbula Udaberri Konpresorea\nWave Spring bidezko\nZer Gas Spring A


Sanferminetako Txistularien Alardearen 60. urteurrena da, antzerki erako ikuskizun musikalaz, San Jose plazatxoan, asteartean | Ayuntamiento de Pamplona\nSanferminetako Txistularien Alardearen 60. urteurrena da, antzerki erako ikuskizun musikalaz, San Jose plazatxoan, asteartean\nAtzokoaren isladak, etorkizuneko indarra, 13:00etan; bertan txistu eta Alardearen inguruan hausnartuko da, musikaz eta umorez\n2019ko Uztaila 8a\nSanferminetako programako ekitaldirik antzinakoenetariko bat da eta aurten 60 urte betetzen ditu. Asteartean, Sanferminetako Txistularien Alardeak sei hamarkada beteko ditu musikan, txistua bezalako musika-tresna bat aintzatetsiz. 13:00etatik aurrera, San Jose plazatxoan, antzerki erako ikuskizun musikala taularatuko da, Atzokoaren isladak, etorkizuneko indarra izenburupean, txistuari eta urte hauetan zehar haren musika jo dutenei buruz, umorez, gogoeta egiteko asmoarekin.\nSanferminetako Alardearen 60. edizioa izango da eta atzera begiratu nahidu, ibilitako bidea ikusi, baina begirada etorkizunetik kendu gabe, hori izan baita txistularien mugimenduaren araua denbora honetan guztian zehar. Kontuan hartuta musika-tresnak alderdi zeremoniatsu oso nabaria duela, aurten ospakizun serioegi bat egitea saihestu nahi izan da, eta horregatik, urteurrena umorez ospatzea erabaki da. Horretarako distopia dibertigarri bat eszenaratuko da, zeinaren bidez gogoeta egin nahi baita txistulari-izaerari buruz eta beren buruez barre egiteko gaitasunari buruz, 3 zulotan, 3tan hogei lelopean, ekitaldi honetarako egindako karteletan islatzen den bezala.\nIkuskizunaren testuingurua 2079. urtea da. 60 urte lehenago ospatu zen alardea, hots, 2019koa, mugarri bat izan zen; txistua mundu mailan ospe handia duen musika-tresna bat da, eta hori guztia Fermin protagonistak duela sei hamarkada alarde horretan izan zuen jokamoldeari zor zaio. Baina, zer gertatu zen benetan uztailaren 9 hartan? Ikuskizun horren sekretuak musikaz, umorez, istorioz eta legendaz argituko dira bihar, asteartean, 13:00etatik aurrera. Euskal Herriko Txistulari Elkartearen Nafarroako taldeak, ekitaldiaren antolatzaileak, omenaldia egingo die gainera Jesús Raúl Lavín, Pepe Elizalde eta Jose Luis Ansorenari, txistuaren munduari eta, zehazki, Alardeari egindako ekarpenagatik.\n2013. urteaz geroztik sanferminetako Txistularien Alardea sormenezko forma berrietara zabaldu da, oraindik ere txistua protagonista den ikuskizunen bidez, baina lan ildo berriekin, teatralagoak eta parte-hartzaileagoak, irudi eta ikonografia modernoago batekin. Aurtengo edizio berezia Alardearen sei hamarkada horien islada izango da. Joaquín Iruretagoyena eta Luis Urteaga konpositoreen lan klasikoak entzun ahal izango dira, besteak beste; baita lan eta moldaketa berriak ere, Karlos Sánchez Ekizak, Eneko Azparrenek, Urtzi Iraizozek, Fermín Goñik, Jokin Zabalzak, Phil Cunningham-ek edo Xabier Aburruzagak eginak. Aitor Urquiza da Alardeko musika zuzendaria, eta Andrés Lopetegi, eszena-zuzendaria eta gidoilaria.


2020-2021 ikasturtean ikastetxeko hizkuntza-proiektuaren barruko berrikuntza-proiektuei lotuta prestakuntza-jarduerak egiteko deialdia (L3. Elebitasuna hezkuntza eleaniztasunaren esparruan). - Eusko Jaurlaritza - Euskadi.eus\nLehen Hezkuntza, Derrigorrezko Bigarren Hezkuntza eta Batxilergoa ematen duten itunpeko ikastetxe pribatuekin harreman estatutarioak edo erregelamenduzkoak dituzten federazio eta elkarteentzako dirulaguntzen deialdia egitea, baldin eta, 2020-2021 ikasturtean, berrikuntza-proiektuak egiten badituzte ikastetxeko hizkuntza-proiektua garatzeko modalitate hauetakoren batean:\nBigarren zatian gainerakoa ordainduko da, erakunde onuradunak frogagiriak ikasturtea amaitu eta 2021ko ekainaren 15era bitarte aurkeztu ondoren, egun hori barne.\nDeialdiaren araudia AGINDUA, 2020ko maiatzaren 5ekoa, Hezkuntzako sailburuarena, zeinaren bidez dirulaguntzetarako deialdia egiten baitzaie unibertsitateaz kanpoko irakaskuntzako itunpeko ikastetxe pribatuen federazio eta elkarteei, prestakuntza-jarduerak egin ditzaten 2020-2021 ikasturtean, ikastetxeko hizkuntza-proiektuaren barruko berrikuntza-proiektuei lotuak.\nLaburpen-fitxa (zip , 1.47 MB)\nDeskripzio-fitxa - A modalitatea (zip , 1.54 MB)\nDeskripzio-fitxa- B modalitatea (zip , 1.55 MB)\nPrestakuntza-jardueren deskripzio-fitxa (zip , 1.54 MB)\nDeskargatu modelo guztiak (zip , 6.11 MB)\nIkasleek euskaran, gaztelanian eta ingelesean izandako emaitzak ─barne- eta kanpo-ebaluazioetatik atereak─ aztertzetik ondorioztatzen direnak.\nHobetzeko arloak, emaitzen azterketatik ondorioztatuak.\nErakunde onuradunek, 2020-2021 ikasturtea amaitutakoan, ekainaren 15era arteko epea izango dute, hautatutako hizkuntza-proiektuari buruzko memoria aurkezteko. Memorian, honako hauek jasoko dira:\nJasotako diru-laguntza zertarako erabili den azaltzen duen balantze ekonomikoa, eta federazioko edo elkarteko organo gorenaren akta, balantze hori onartzen duena.\n2020-2021 ikasturteko Proiektuen Jarraipen Inprimakia. A Modalitatea (ikastetxeek betetzeko)\n2020-2021 ikasturteko Proiektuen Jarraipen Inprimakia. B Modalitatea (ikastetxeek betetzeko)


Inmaculada Arostegui Madariaga - Idazkaritza Nagusia - UPV/EHU\nIkerketaren arloko errektoreordea\nInmaculada Arostegui Madariaga (Curriculum vitae)\nIdazkaria: Cristina Gómez\nTelefonoa: 94 601 21 81\nPosta elektronikoa: vrinvestigacion@ehu.eus\nKokapena: Errektoretza eraikina\nUPV/EHUn ikerketa jarduera programatzea eta sustatzea.\nUPV/EHUren parte hartzea, estatuko edo nazioarteko erakunde publiko nahiz pribatu orok deitu edo sustatutako deialdietan eta ikerketetan.\nIrakasleen ikerketa jarduera ebaluatzea.\nIkerketako Zerbitzu Nagusiak eta Zientzia Azpiegiturak.\nUnibertsitateko Biblioteka eta dokumentazioko eta informazio zientifikoa eskuratzeko baliabideak.\nIkerketari laguntzeko programari buruzko erabakiak.\nProiektu, hitzarmen edo zuzeneko diru laguntzen finantzaketaren bidez ikertzaileen edo prestakuntza bidean dauden ikertzaileen kontratu berriak eta luzapenak egiteko izapideak hastea eta horien jarraipena egitea.\nUnibertsitatea ordezkatzea, UPV/EHU gobernu organoetako kide den erakundeetan (funtsean, ZTBES), beste errektoreordetza batzuei dagokien ordezkaritza espezifikoa ezertan eragotzi gabe.\nErakunde publiko eta pribatuekiko lankidetza harremanak eta ordezkaritza, ikerketa, transferentzia eta berrikuntza bultatzeko, beste errektoreordetza batzuei dagokien eskumen espezifikoa ezertan eragotzi gabe.\nUnibertsitate institutuak eta UPV/EHUren beste ikerketa egitura batzuk, Zientzia eta Gizarte Garapenaren eta Transferentziaren arloko Errektoreordetzarekin koordinatuta.\nBere arloko akordioak eta hitzarmenak sinatzea erakunde publiko eta pribatuekin, araudi espezifikoetan aurreikusitakoaren arabera, ikerketa, transferentzia eta berrikuntza sustatzeko, Zientzia eta Gizarte Garapenaren eta Transferentziaren arloko Errektoreordetzarekin koordinatuta.